Isaya 7 - Holy Bible [Luo Bible 2020] - (Isa 7)\nE kinde mane Ahaz wuod Jotham ma wuod Uzia, ne ruodh Juda, ruoth Rezin mar Aram to gi Peka wuod Remalia ruodh Israel nomonjo Jerusalem gi lweny, to ne ok ginyal loye.\nEka nowach ne od Daudi niya, “Jo-Aram osetimo winjruok gi jo-Efraim,” omiyo chuny Ahaz gi joge kihondko osemako, mana ka yien manie bungu ma yamo yiengo.\nEka Jehova Nyasaye nowachone Isaya niya, “Wuogi in kaachiel gi wuodi miluongo ni Shear-Jashub udhi mondo urad gi Ahaz kama oula madonjo e yawo mamalo ogikie mantie but yo miluongo ni Puoth Jaluok lewni.\nWachne ni, ‘Bed motangʼ, hori kendo kik iluor. Kik chunyi nyosre nikech osiki ariyo mag mach motimo iro, machal gi mirima mager mar Rezin kod Aram to gi mar wuod Remalia.\nAram, Efraim kod wuod Remalia osechikoni obadho mondo otieki, kagiwacho niya,\n“Wadhi mondo wamonj Juda, wakidhe matindo tindo kendo wapoge e kindwa wawegi bangʼe waket wuod Tabel obed ruodhe.”\nTo kata kamano ma e gima Jehova Nyasaye Manyalo Gik Moko Duto owacho, “ ‘Ok giniyud thuolo, bende ok notimre,\nnimar dala maduongʼ mar Aram en Damaski, to jatend Damaski en Rezin. Kuom higni piero auchiel gabich Efraim notieki ma kare nolal nono.\nDala maduongʼ mar Efraim en Samaria, kendo jatend Samaria en mana wuod Remalia. Omiyo ka ok ichungʼ motegno e yie mari, to ok inichung ngangʼ.’ ”\nJehova Nyasaye nowuoyo gi Ahaz kendo kawacho niya,\n“Kwa Jehova Nyasaye ma Nyasachi ranyisi moro amora moa mwalo e bur piny kata moa e polo malo.”\nTo Ahaz nowacho niya, “Ok abi kwayo to bende ok abi temo Jehova Nyasaye.”\nEka Isaya nowacho niya, “To un joka Daudi, koro winjuru! Chand muchandogo ji pok oromou? Koso pod udwaro chando Nyasacha bende?\nObiro chamo mana mor dhiangʼ kod mor kich nyaka chop orom pogo rach gi ber.\nTo kapok nyathino ongʼeyo pogo rach gi ber, to pinjeruodhi ariyo miluorogo notieki.\nKokalo kuom ruodh Asuria, Jehova Nyasaye biro kelo kuomi gi kuom jogi kod od wuonu masira mane pok oneye nyaka ne Efraim pogre gi Juda.”\nE kindeno Jehova Nyasaye nochok lwangʼni kawuok e aore mag Misri kendo notug kich koa e piny Asuria.\nGiduto ginibi kendo ginidagi kuonde holo kod buche mag lwendni kendo e bungu mag kuthe kod sokni duto.\nE kindeno Ruoth Nyasaye nokonyre gi wembe mokwa tok Aora kocha ma en ruodh Asuria, mondo olielgo yie wiyeu, yie tiendeu kod yie tiku bende.\nE kindeno ngʼato biro yudo konyruokne koa kuom nyaroya kod diek ariyo.\nTo nikech chak mangʼeny manonyiedh kuomgi enonwangʼ mor dhiangʼ mochamo. Jogo duto manodongʼ e pinyno nocham mana mor dhiangʼ kod mor kich.\nE kindeno kuonde duto ma yande nitie mzabibu mangʼeny, maromo pesa mangʼeny nolokre pedo kod kuthe.\nJi nodhi kuno gi atungʼ kod asere nikech pinyno duto nopongʼ gi pedo kod kuthe.\nTo kuom gode matindo ma yande ipuro gi kwer, to ok unudhie kendo nikech luoro mar pedo mogawore kod kuthe, to ginibed kuonde ma dhok gi rombe kwayoe.


Mathayo 28 | Bible e Intanet | New World Translation\nInjili mar Mathayo 28:1-20\n28 Bang’ Sabato, odiechieng’ mokwongo mar juma, Maria Magdalina* kod Maria machielo nobiro limo liel ka piny nochako yawore.+ 2 To piny ne oyiengni matek nimar malaika mar Jehova* noa e polo mong’ielo kidi tenge kendo nobetie.+ 3 Malaikano ne chal gi mil mar polo kendo lepe ne rachar ka pe.+ 4 Jorit nokirni mi gibedo mana ka jo motho nikech ne giluore. 5 Kata kamano, malaikano nowacho ne mon-go niya: “Kik uluor nikech ang’eyo ni umanyo Yesu ma nogur e yath.+ 6 Oonge kae nimar osechiere mana kaka nowacho.+ Biuru une ka ma ne oketee. 7 Dhiuru mapiyo mondo unyis jopuonjrene ni osechiere kendo osetelonu Galili.+ Kuro e ma ubiro nenee mana kaka asewachonu.”+ 8 Kuom mano, ne giwuok kanyo ng’wech ka gin gi luoro kod mor maduong’ mi gidhi nyiso jopuonjrene.+ 9 To Yesu noromo kodgi mi omosogi kama: “Misawauru!” Ne gisudo ire mi gimako tiende ka gikulorene. 10 Eka Yesu nowachonegi niya: “Kik ubed gi luoro! Dhiuru unyis owetena mondo gidhi Galili kendo gibiro yudo kuno.” 11 Ka ne gin e yo, moko kuom jorit+ nodonjo e dala kendo ne ginyiso jotend-jodolo gik moko duto ma nosetimore. 12 Eka jogo nochokore gi jodongo mi giriwo paro kendo ne gimiyo askeche fedha mogundho 13 mi ne giwachonegi kama: “Wachuru ni, ‘Jopuonjrene nobiro gotieno mi gikwale ka wanindo.’+ 14 To ka wachno ochopo e it gavana, wabiro lerone. Omiyo, kik chunyu chandre.” 15 Kuom mano, ne gikawo fedhago mi gitimo kaka nochikgi, kendo wachno oselandore ahinya e kind Jo-Yahudi nyaka kawuononi. 16 Kata kamano, jopuonjrene apar gachiel nodhi Galili+ e got ka ma Yesu nochano mondo giromie.+ 17 Ka ne ginene, ne gikulorene to moko kuomgi ne nigi kiawa. 18 Yesu nosudo mowachonegi niya: “Osemiya teko duto e polo gi piny.+ 19 Kuom mano, dhiuru e ogendni duto mondo ulok ji obed jopuonjrena,+ kubatisogi+ e nying Wuoro, gi Wuoyi, gi roho maler, 20 kendo kupuonjogi timo gik moko duto ma asechikou.+ To neuru! An kodu kinde duto nyaka e giko mar ndalo.”+


Go ne Jehova Erokamano Kuom Gueth Mosemiyi | Puonjruok\n‘Gouru erokamano ne Jehova, nimar ober.’—ZAB. 106:1.\nRanyisi mar jaote Paulo puonjowa ang’o e wi goyo erokamano?\nEre kaka paro matut kod lemo nyalo konyowa mondo wasik gi chuny mar goyo erokamano?\nParo matut kuom gueth ma waseyudo nyalo konyowa nade nyagruok gi tembe?\n1. Ang’o momiyo onego wago ne Jehova erokamano?\nOWINJORE wago ne Jehova erokamano nikech en e Jachiwo mar “mich mabeyo duto gi chiwo malong’o duto.” (Jak. 1:17) Bedo ni en e Jakwadhwa ma jahera, omiyowa gik moko duto ma wadwaro moriwo gige ringruok mochuno kaachiel gi chiemb chuny. (Zab. 23:1-3) Osebedo “kar bwokwa gi tekrewa,” to ahinya e kinde mag chandruok. (Zab. 46:1) Onge kiawa ni wariwo lwedo gi chunywa duto weche ma jandik-zaburi nondikogi: “Gouru erokamano ni Jehova, nimar ober: nimar kechne osiko nyaka chieng’.”—Zab. 106:1.\nNdiko mar higa ma 2015: ‘Gouru erokamano ne Jehova, nimar ober.’ —Zaburi 106:1\n2, 3. (a) En ang’o ma nyalo timorenwa ka ok wakawo mapek gueth ma waseyudo? (b) Gin penjo mage ma wabiro nono e sulani?\n2 Ang’o momiyo en gima owinjore wanon wach goyo ne Jehova erokamano? Mana kaka nokor, ji mang’eny ok go erokamano e ndalo mag gikogi. (2 Tim. 3:2) Thoth ji ok kaw mapek gueth ma gin-go. Weg ohala kaachiel gi gik ma gilando jiwo ji tara gi tara omed manyo gik mathoth kar bedo joma gik ma gin-go romogi. Wabende chuny mar bedo joma ok go erokamano nyalo makowa. Mana kaka Jo-Israel machon, wanyalo bedo joma ok go erokamano mi waketh winjruok maber ma wan-go gi Jehova kendo lalo gueth duto ma osemiyowa.—Zab. 106:7, 11-13.\n3 E wi mano, ne ane gima nyalo timore sama waromo gi tembe moko ma korgi tek. Kinde ma kamago, tembego nyalo bembowa ma monwa neno gueth ma Nyasaye osemiyowa. (Zab. 116:3) Kuom mano, ere kaka wanyalo bedo gi chuny mar duoko erokamano kendo siko gi chunyno? Kendo en ang’o ma biro konyowa mondo wasik gi paro mowinjore kata e kinde ma waromo gi tembe mager? We wane ane.\n‘A JEHOVA, HONNI MISETIMO NG’ENY’\n4. Ere kaka wanyalo siko gi chuny mar goyo erokamano?\n4 Mondo wabed gi chuny mar goyo erokamano kendo siko gi chunyno, onego wayie ni Jehova oseguedhowa ahinya kendo paro kuom wachno matut. E wi mano, onego wanon gik mosetimo ma nyiso ni oherowa. Kane jandik-zaburi moro otimo kamano, nowuoro ahinya gik mathoth kendo mabeyo ma Jehova nosetimo.—Som Zaburi 40:5; 107:43.\n5. Ranyisi mar jaote Paulo puonjowa ang’o e wi bedo joma nigi chuny mar goyo erokamano?\n5 Ranyisi mar jaote Paulo nyalo puonjowa gik mathoth kaka wanyalo bedo gi chuny mar duoko erokamano. Nenore ni noparoga matut gueth ma noseyudo, nimar kinde mang’eny nojaduoko erokamano. Paulo nong’eyo maber kaka nochalo chon. Nowacho niya: “Ne achayo Nyasaye kendo ne asando joge, kendo ne an ng’at ma ne timo ne ji timbe mag achaya.” Omiyo, nogoyo erokamano nikech Nyasaye gi Kristo nokeche momiye migawo e tij Nyasaye kata obedo ni chon timbene ne richo. (Som 1 Timotheo 1:12-14.) Paulo bende nogeno Jokristo wetene kendo nojaduoko ne Jehova erokamano nikech kido mabeyo ma ne gin-go kod tijgi. (Fili. 1:3-5, 7; 1 Thes. 1:2, 3) Kane Paulo oyudo chandruoge moko mapek, noduoko ne Jehova erokamano nikech Jokristo wetene nosire e kinde mowinjore. (Tich 28:15; 2 Kor. 7:5-7) Omiyo ok kawwa gi wuoro ni Paulo nojiwo Jokristo wetene kama: “Nyisuru ni un gi chuny mar goyo erokamano . . . , ka ujiworu gi zaburi gi wende pak ne Nyasaye kod wende mag lemo miwero gi erokamano.”—Kol. 3:15-17.\nPARO MATUT KOD LEMO—DWARORE MONDO WABED JOMA GOYO EROKAMANO\n6. En ang’o sie ma mori ma miyo igoyo ne Jehova erokamano?\n6 Ere kaka wanyalo luwo ranyisi mar Paulo mar bedo joma goyo erokamano? Mana kaka Paulo, onego wapar matut e wi gik ma Jehova osetimonwa ng’ato ka ng’ato. (Zab. 116:12) Inyalo dwoko nade kapo ni openji niya, ‘Gin gueth mage ma Jehova osemiyi ma imorgo?’ Be achiel kuomgi biro bedo winjruok maber ma in-go kode? Koso kaka oweni richoni nikech iketo yie kuom misango mar rawar ma Kristo nochiwo? Dibed ni ibiro hulo nying owete gi nyimine ma nokonyi e kinde ma ne in e chandruok? Nyaka bed ni wiyi ok bi wil gi jaodi mihero kod nyithindi migeno. Ka wakawo kinde mar paro matut e wi gueth mabeyo moa kuom Jehova Wuona ma jahera, wabiro bedo mamor kendo duokone erokamano pile ka pile.—Som Zaburi 92:1, 2.\n7. (a) Ang’o momiyo onego walem ka wagoyo erokamano? (b) Gin ber mage mibiro yudo sama ilemo kiduoko erokamano?\n7 Ka wasiko waparo gueth mwaseyudo koa kuom Jehova, mano biro miyo wawuo kode e lamo kendo waduokne erokamano. (Zab. 95:2; 100:4, 5) Ji mang’eny kawo lemo mana kaka yo mikwayogo Nyasaye gik moko. Kata kamano, wang’eyo ni Jehova mor ahinya seche ma wagoyone erokamano kuom gik ma wan-go. Muma oting’o ranyisi mathoth mag joma nolamo Nyasaye ka gigoyone erokamano to jogo oriwo Hanna gi Hezekia. (1 Sam. 2:1-10; Isa. 38:9-20) Omiyo, luw ranyisi mar jotich Nyasaye machon-go ma ne nigi chuny mar goyo erokamano. Ee, lem kigoyo ne Jehova erokamano kuom gueth mosemiyi. (1 Thes. 5:17, 18) Nitie ber modhuro mar timo kamano. Ibiro bedo mamor, ibiro medo hero Jehova, kendo ibiro medo sudo machiegni kode.—Jak. 4:8.\nGin gueth mage ma Jehova osemiyi ma imorgo? (Ne paragraf mar 6 gi 7)\n8. Ang’o ma nyalo monowa kawo mapek gik mabeyo duto ma Jehova osemiyowa?\n8 Ang’o momiyo onego watang’ mondo kik wachak bedo joma ok go erokamano kuom ber ma Jehova osetimonwa? Onego watang’ nikech wan dhano morem, kendo onyuolwa gi kido mar bedo joma ok go erokamano. Par ane wachni: Jonyuolwa mokwongo, Adam gi Hawa noket e paradiso ma jaber. Nyasaye nomiyogi gimoro amora ma ne gidwaro, kendo ne gin gi geno mar dak nyaka chieng’ ka gin gi kuwe. (Chak. 1:28) Gima rach en ni ok ne gikawo mapek gueth ma nosemigi. Ne gibedo gi ich lach. Mano nomiyo gilalo gik moko duto. (Chak. 3:6, 7, 17-19) Nikech olworwa gi joma ok go erokamano, wiwa nyalo chako wil gi gik ma Jehova osetimonwa. Wanyalo chako neno osiep manie kindwa kode ka gima ok lich. Ok wabi kawo mapek thuolo makende mar bedo e riwruok mar owete me piny ngima. To bende, wanyalo chako siko wiwa e gik pinyni ma machiegnini, biro kalo nono. (1 Joh. 2:15-17) Mondo kik wapodhi, onego wadhi nyime paro matut e wi gueth ma wan-go kendo duoko ne Jehova erokamano pile pile kuom thuolo wa wan-go mar bedo joge.—Som Zaburi 27:4.\nSECHE MA INYAGORI GI TEMBE\n9. Ka wayudo tembe mager, ang’o momiyo onego wapar gueth mwaseyudo?\n9 Bedo gi chuny mar goyo erokamano nyalo konyowa wanyagre gi tembe mager. Chunywa nyalo ol ka apoya nono chal moro oloko ngimawa. Kuom ranyisi, nyalo bedo ni jaodwa odonjo e terruok, tuwo moro ma nyalo nego ng’ato omonjowa, watwa otho, kata masira moro oyudowa. Kinde kaka mago, paro gueth ma waseyudo biro hoyowa kendo tegowa. Ne ane moko kuom gik mosegayudo owete gi nyiminewa.\n10. Bedo ni Irina ne paroga gueth ma en-go, nokonye nade?\n10 Irina *, ma en painia mapile North America, ne okend gi jaduong’-kanyakla. Chworeno noterore, moringo oweye, kendo ojwang’e gi nyithindo. Ang’o ma nokonyo Irina odhi nyime tiyo ne Jehova? Owacho niya: “Amor ahinya gi kaka Jehova oserita an awuon. Keto pacha pile ka pile e gueth ma an-go, miyo aneno kaka en thuolo makende bedo ng’at ma Wuonwa me polo ong’eyo, ohero, kendo orito. Ang’eyo ni ok obi jwang’a ngang’.” Kata obedo ni Irina oseyudo chandruoge madongo e ngimane, mor ma en-go osebedo ka tege kendo ranyisine jiwo jomamoko.\n11. Ang’o ma nokonyo Kyung-sook mondo onyagre gi tuwo ma ne nyalo nege?\n11 Nyaminwa miluongo ni Kyung-sook modak Asia nosebedo painia gi chwore kuom higni mokalo 20. Apoya nono, ne oyude gi kansa mar obo kendo laktar nonyise ni odong’ gi dweche kind adek gi auchiel kae to otho. Kata obedo ni giseyudoga tembe mathoth, madongo gi matindo, wach tuwo machalo kamano pok nobiroga e pachgi. Nyaminwano wacho kama: “Wach tuoni notieka. Ne chalona ka gima aselalo gik moko duto, kendo ne aluor malich.” Ang’o mosekonyo Kyung-sook nyagore gi wachno? Owacho niya: “Otieno kotieno ka pok adhi nindo, adhiga e veranda manie wi odwa kae to alemo gi dwol kagoyo ne Jehova erokamano ne gik moko abich motimona odiechiengno. Mano jiwa ahinya kae to miyo anyise kaka ahere.” Lemo otieno kotieno osekonyo nyaminwano nade? Owacho kama: “Asefwenyo ni Jehova sirowa kinde ma wanie tembe kendo ni gueth mwayudo e ngimawa ng’eny moloyo tembe.”\nKa en gi John, nyathigi achiel kende ma nodong’ (Ne paragraf mar 13)\n12. En ang’o ma ne ohoyo chuny Jason bang’ tho chiege?\n12 Jason ma tiyo e ofis moro mar Joneno man Afrika, osebedo ka tiyo ne Nyasaye gi thuolone duto kuom higni mokalo 30. Owacho kama: “Chiega notho higni abiriyo mokalo, to lit ma awinjo ok pimre. Paro rem ma ne en-go kokedo gi tuwo mar kansa en gima nyoso chuny.” Ang’o mosekonyo Jason? Owacho niya: “Kinde moro, naparo gimoro maber ma ne watimo gi jaoda, kae to agoyo ne Jehova erokamano kuom paro wachno. Nawinjo ka chunya ogonyore, kendo bang’ kanyo nachako goyonega Jehova erokamano sa moro amora ma aparo gik mabeyo ma ne watimo gi jaoda. Duoko erokamano osekonya ahinya kendo osemiyo aneno gik moko e yo mopogore. Thoneno pod litna. Kata kamano, goyo ne Jehova erokamano nikech kend marwa ne ber kendo nikech thuolo ma ne an-go mar tiyone gi ng’at ma ne ohere ahinya, osemiyo ngimana obedo maber.”\n“Amor kendo aduoko erokamano nikech Jehova e Nyasacha.”—Sheryl\n13. Ang’o ma nokonyo Sheryl mondo ochung’ motegno kane thoth joodgi otho?\n13 Kane kodh yamo mager (Super Typhoon Haiyan) ochue Philippines e giko higa mar 2013, Sheryl ma ne jahigni 13 e kindeno, nolalo chiegni gimoro amora. Nowacho kama: “Odwa nokethore chuth, kendo thoth joodwa notho.” Jonyuolne, kaachiel gi nyithindgi moko adek, notho e kinde kodh yamo magerno. Ang’o mosekonyo Sheryl odhi nyime gi ngima ma ok obedo gi chuny malit? En gi chuny mar duoko erokamano kendo ong’eyo gueth ma pod en-go. Owacho kama: “Naneno kaka owete gi nyimine nochiwore mondo gikony kendo gijiw joma noyudo masira. Nang’eyo ni owete e piny mangima ne lemona.” Omedo wacho kama: “Amor kendo aduoko erokamano nikech Jehova e Nyasacha. Kinde duto omiyowa mana gik ma wadwaro.” Ee, medo dhi nyime paro gueth kod gik ma wan-go, biro miyo kik kuyo olowa. Bedo gi chuny mar goyo erokamano biro konyowa mondo wachung’ motegno kata obedo ni wanyalo romo gi tembe moko.—Efe. 5:20; som Jo-Filipi 4:6, 7.\n“ANAMOR KUOM JEHOVA”\n14. Gin gueth mage ma wageno yudo e kinde mabiro? (Ne picha manie chak sulani.)\n14 Kuom higni duto, jotich Jehova osebedo mamor gi gueth ma gin-go. Kuom ranyisi, kane ogol Jo-Israel tuech mi oneg Farao gi jolwenyne e Nam Makwar, ne ginyiso kaka ne gimor kane giwero wende pak kod mag goyo erokamano. (Wuok 15:1-21) Kindegi, achiel kuom gik ma morowa ahinya en geno madier ma wan-go mar yudo resruok ka igolonwa gik ma kelonwa lit kod achiedh nade duto. (Zab. 37:9-11; Isa. 25:8; 33:24) Par ane kaka wabiro bedo mamor ka Jehova tieko wasikwa duto kae to rwakowa e piny manyien mopong’ gi kuwe kod tim makare! To mano kaka odiechiengno biro bedo odiechieng goyo erokamano!—Fwe. 20:1-3; 21:3, 4.\n15. Ing’ado mar timo ang’o e higa mar 2015 duto?\n15 Wageno yudo gueth mogundho kowuok kuom Jehova e higa mar 2015. En adier ni wanyalo romo gi tembe moko bende. Gima wang’eyo en ni Jehova ok bi jwang’owa ngang’ kata ang’o ma timre. (Rapar 31:8; Zab. 9:9, 10) Obiro dhi nyime miyowa gik ma wadwaro e ngimawa mondo wadhi nyime tiyone. Kuom mano, wang’aduru mar siko gi chuny ma Habakkuk ne nigo ka nowacho niya: “Kata obedo ni ng’owo ok thiew, kendo mzabibu gi zeituni ok nyagi, bende puothe ok chieg cham, kendo rombe gi dhok onge e dala, to pod anamor amora kuom [Jehova], kendo anabed moil kuom Nyasaye jawarna.” (Hab. 3:17, 18, Luo, 1976) Ee, e higa mar 2015 duto, mad wadhi nyime paro gueth ma waseyudo mondo ochwalwa watim gima ndiko ma higani jiwowago niya: ‘Gouru erokamano ne Jehova, nimar ober.’—Zab. 106:1.\n^ par. 10 Nyinge moko oloki e sulani.\nAng’o momiyo Jokristo onego otim kinda mar wuoyo gi Nyasaye? Sama ikwayo ne jomoko e lamo, ng’ano mayudo kony?


Rumi 10 - Holy Bible [Luo Bible 2015] - (Rum 10)\nOwetena, alamo Nyasaye matek mondo jo-Israel okwo, nikech mano ema chunya dwaro ahinya.\nAyie ni giketo chunygi kuom tiyo ni Nyasaye, to gikia yo ma onego gitinego,\nnikech pok ging’eyo yo ma Nyasaye miyogo ji bet e winjruok kode, to gise mana temo loso yorgi giwegi. Kamano ne ok giyie luwo yo ma Nyasaye miyogo ji bet e winjruok kode.\nTo koro Kristo osemiyo Chik obedo maonge gi tich, komiyo ji duto moyie kuome, bet e winjruok gi Nyasaye.\nGima ne Musa ondiko kuom wach bedo e winjruok gi Nyasaye kuom mako Chik wacho kama: “Ng’at ma omako Chik, Chik nomi obed mangima.”\nTo kuom wach bedo e winjruok gi Nyasaye kuom yie, to owachoe niya, “Kik ipenjri e chunyi ni, ‘Ng’ano ma didhi malo e polo?’ ” tiende ni, ng’ano ma didhi kwa Kristo obi e piny?\n“Kata kik ipenjri ni, ‘Ng’ano ma dilor mwalo e Piny Joma Otho?’ ” tiende ni, ng’ano ma digol Kristo a kuom joma otho?\nOoyo Muma wacho kama: “Wach Nyasaye chiegni kodi; en mana e dhogi kendo e chunyi.” En e wach mar yie mwalando niya,\nKa iwacho gi dhogi e lela ni Yesu e Ruoth, kendo iyie e chunyi ni Nyasaye ne ochiere oa kuom joma otho, to noresi.\nEn kamano nikech ng’ato nyaka yie gi chunye mondo obed e winjruok gi Nyasaye, kendo nyaka owuo e lela gi dhoge mondo orese.\nMuma wacho niya, “Ng’at moyie kuome ok noywag ang’e.”\nMano oriwo ji duto nikech onge pogruok e kind jo-Yahudi gi joma ok jo-Yahudi, to giduto gin gi Ruoth achiel man gi mwandu mang’eny mopogo ni ji duto malame.\nMuma wacho ni, “Ng’ato ka ng’ato malamo Ruoth noresi.”\nTo ere kaka ji nyalo lame, ka ok giyie kuome? Koso ere kaka digiyie kuom Jal ma pok giwinjo wachne? Koso digiwinj ni entie nadi, ka ng’at malandonigi wach onge?\nKoso ere kaka ji nyalo lando Wach Maber ka ok oorgi? En mana kaka Muma wacho niya, “Mano kaka ji mor ka gineno joma kelo nigi Wach Maber!”\nTo ok en ni ji duto ne oyie Wach Maberno, to obet mana kaka Isaya wacho niya, “Ruoth, ere ng’ama oseyie wach mwalando?”\nTo koro apenjo niya, “Bende nyalo bet ni jo-Israel ne ok owinjo Wach?” Ooyo! Ne gisewinjo, mana kaka Muma wacho ni, “Dwond joland wach osewinji e piny duto. Adier, wechegi osetundo e tung’ piny gi tung’ piny.”\nApenjo kendo niya, “Bende nyalo bet ni jo-Israel ne ok owinjo tiend wach?” To akwongo adwoko penjono kanyisou gima ne Musa owacho ni, “Anami nyiego maku kod joma ok oromo luong ni oganda. Adier, anami mirima maku kod oganda ma onge rieko.”\nTo Isaya wuoyo gi chir niya, “Joma ne ok manya ema ne onwang’a. Adier, afwenyora ni joma ne ok penja.”\nKuom jo-Israel to owuoyoe niya, “Odiechieng’ duto narieyo bada, ka ahombo oganda ma wigi tek kendo ma piem koda, mondo oduog ira.”


Chenro mar Chokruok mar Ngimawa kod Tijwa ma Mei 2-8, 2016\nNgimawa kod Tijwa Kaka Jokristo–Chenro mar Chokruok | Mei 2016\nSOM E Abbey Abui Acholi Afrikaans Albanian Altai Alur Amharic Arabic Armenian Armenian (Ma Imbo) Aukan Aymara Azerbaijani Azerbaijani (Cyrillic) Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Bengali Bete Biak Bicol Bislama Bolivian Bulgarian Cambodian Catalan Cebuano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatian Czech Dangme Danish Dhok mar Ranyisi ma Brazilian Dhok mar Ranyisi ma Finnish Dhok mar Ranyisi ma Polish Dholuo Digor Drehu Dutch Edo Efik Estonian Ewe Faransa Faroese Fijian Finnish Fon Ga Galician Garifuna Georgian German Greek Greenlandik Guarani Guerze Gujarati Gun Haitian Creole Hausa Hebrew Herero Hiligaynon Hindi Hiri Motu Hmong (White) Hungarian Iban Ibanag Icelandic Igbo Iloko Indonesian Isoko Italian Japanese Javanese Jula Kabiye Kabuverdianu Kachin Kannada Kazakh Kekchi Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kisungu Kongo Korean Kpelle Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Laotian Latvian Lenje Lingala Lithuanian Low German Luganda Lukhonzo Lunda Luvale Macedonia Macua Malagasy Malay Malayalam Maltese Mam Mapundugun Marathi Mauritian Creole Maya Mazatec (Huautla) Mbunda Mende Mixe Mixtec (Guerrero) Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Nothern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nigerian Pidgin Norwegian Nsenga Nyaneka Nyungwe Nzema Okpe Oromo Ossetian Otetela Otomi Pangasinan Papiamento (Curacao) Persian Pidgin (Cameroon) Polish Portuguese Portuguese (Portugal) Punjabi Quebec (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarontongan Romanian Romany (Macedonia) Romany (Macedonia) Cyrillic Romany (Southern Greece) Runyankore Russian Rutoro Samoan Sangir Sango Saramaccan Sena Sepedi Serbian Serbian (Roman) Sesotho (Lesotho) Setswana Seychelles Creole Shona Sidama Silozi Sinhala Slovak Slovenian Soli Solomon Islands Pidgin Spanish Sranantongo Sunda Swahili Swahili (Congo) Swati Swedish Tagalog Tahitian Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojalabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uruund Uzbek Valencian Venda Vezo Vietnamese Wallisian Waray-Waray Wayuunaiki Welsh Wolaita Xhosa Yacouba Yoruba Zande Zapotec (Isthmus) Zapotec (Lachiguiri) Zulu\nWer 63 kod Lamo\n“Lemo e Lo Jomamoko Moro Jehova”: (Dak. 10)\nAyu 42:7, 8—Jehova ne dwaro ni Ayub olem e lo Elifaz, Bildad, kod Zofar (w13 6/15 21 ¶17; w98-SW 5/1 30 ¶3-6)\nAyu 42:10—Jehova nogolone Ayub tuwo mane chande bang’ ka Ayub oselemo ne ji adekgo (w98-SW 5/1 31 ¶3)\nAyu 42:10-17—Jehova ne oguedho Ayub ahinya nikech ne onano kendo nochung’ motegno e yie (w94-SW 11/15 19 ¶19-20)\nAyu 38:4-7—‘Sulwe mag okinyi’ ma ndikoni wuoye ochung’ ne ng’a gini, to Muma wacho ang’o kuomgi? (bh 97 ¶3)\nAyu 42:3-5—En ang’o ma wanyalo timo mondo wane Nyasaye kaka Ayub bende nonene? (w15 10/15 8 ¶16-17)\nSomo mar Muma: (Dak. 4 kata matin ne mano) Ayu 41:1-26\nIko Weche Mwabiro Tiyogo e Tij Lendo Dweni: (Dak. 15) Wuoyo. Tug ne jowinjo moro ka moro kuom vidio ma nigi weche mwanyalo chako wuoyogo gi ji, kae to uwuo e wi weche madongo. Wuo machuok e wi weche moko ma yudore kama wacho ni “Yore ma Wanyalo Tiyogo gi JW Library” sama uwuoyo e wi kaka wanyalo tiyo gi JW Library. Par ne jolendo mondo gindik e ripodgi ma dwe ka dwe kwan mag vidio ma ginyiso ji. Jiw jolendo mondo gindik weche ma gichano tiyogo sama gilendo.\n“Be Itiyo gi JW Library?”: (Dak. 15) Ti gi dakika abich mondo uwuo e wi sulani. Kae to, tug vidio mar Start Using “JW Library” kendo uwuo e yo machuok e wi vidiono. Tim kamano bende gi vidio mar Download and Manage Publications kod mar Customize the Reading Experience. Jiw jolendo duto ma nyalo bedo gi JW Library mondo otim kamano chon ka pok juma mar Mei 16 ochopo. Jumano ema ibiro nonie wich ma wacho ni “Yore ma Wanyalo Tiyogo gi JW Library.”\nPuonjruok Muma e Kanyakla: (Dak. 30) ia sula 14 ¶14-22, kod penjo mag nwoyo puonj e ite mar 124\nNwo Weche Madongo ma Upuonjoru, Kae to Iwuo Kuom Gik ma Ubiro Nono Juma Maluwo (Dak. 3)\nWer 77 kod Lamo\nNgimawa kod Tijwa Kaka Jokristo Chenro mar Mei 2-8, 2016\nMWANDU MA YUDORE E WACH NYASAYE Lemo e Lo Jomamoko Moro Jehova\nNGIMAWA KAKA JOKRISTO Be Itiyo gi JW Library?\nMWANDU MA YUDORE E WACH NYASAYE Miyo Yesu Luor Konyowa Bedo gi Kuwe gi Jehova\nMWANDU MA YUDORE E WACH NYASAYE Ng’ano ma Nodag ka Wendo e Tabanakel mar Jehova?\nNGIMAWA KAKA JOKRISTO Yore ma Wanyalo Tiyogo gi JW Library\nMWANDU MA YUDORE E WACH NYASAYE Weche ma Ne Okor Chiwo Ler e Wi Mesia\nMei 30–Jun 5\nMWANDU MA YUDORE E WACH NYASAYE Gen Jehova Mondo Omiyi Chir\nText Yore mag golo buge mag digital NGIMAWA KOD TIJWA KAKA JOKRISTO–CHENRO MAR CHOKRUOK Mei 2016\nNGIMAWA KOD TIJWA KAKA JOKRISTO–CHENRO MAR CHOKRUOK Mei 2016


2 Korintho 1 - Holy Bible [Luo Bible 2020] - (2Kor 1)\n2 Korintho 1\nAn Paulo, jaote mar Kristo Yesu kuom dwaro mar Nyasaye; kod owadwa Timotheo, Ne kanisa Nyasaye man Korintho, kaachiel gi jomaler duto man Akaya:\nNgʼwono gi kwe moa kuom Nyasaye Wuonwa kod Ruoth Yesu Kristo obed kodu.\nDuongʼ obed ni Nyasaye ma Wuon Ruodhwa Yesu Kristo, kendo ma Wuon ngʼwono kendo Nyasach Loch duto,\nen ema olochonwa e chandruok duto mamakowa, mondo wabed gi nyalo mar hoyo joma moko manie chandruok, ka wahoyogi gi hoch ma Nyasaye osehoyowago wan wawegi.\nNikech, mana kaka wan e achiel gi Kristo e sandruok duto mane oneno, e kaka wan kode e hoch mochiwo.\nKa isandowa, to mano timorenwa mondo uyud hoch kod warruok; to ka wayudo hoch, to en mana ni mondo Nyasaye okonyu mondo udhil gi sand ma wan bende wayudo.\nKendo geno marwa kuomu ogurore motegno; nikech wangʼeyo ni kaka uyudo sand kodwa e kaka uyudo hoch kodwa.\nJowete, ok wadwar mondo ubed ka ukia, kaka ne waneno masiche mapek e piny Asia. Ne oyie kuomwa masiche madongo kendo mapek moingowa tingʼo mine wajok gibedo mangima.\nChutho, ne wawinjo e chunywa ka gima nosengʼadnwa buch tho. To magi notimorenwa mondo waket genowa kuom Nyasaye ma chiero joma otho, to ok kuomwa wawegi.\nEn ema noseresowa e dho tho malich kamano kendo obiro resowa. Kuome waseketoe genowa ni pod obiro resowa,\nka umedo konyowa gi lemo maru. Mano nomi ji mangʼeny nodwokne Nyasaye erokamano kuom gweth momiyowa, kodwoko lemo mag ji mangʼeny.\nKoro ma e sunga marwa: Chunywa miyowa ratiro ni wasedak e pinyni, to moloyo e winjruok marwa kodu, ka waluoro Nyasaye kendo ka wawuotho e ler mar adier. Ok wasedak kamano nikech waluwo rieko mar pinyni, to nikech ngʼwono mar Nyasaye.\nNikech ok wandiknu gik matek ma ok unyal somo mi uwinj tiendgi. Omiyo ageno ni,\nmana kaka koro usengʼeyowa moromo, e kaka ubiro medo ngʼeyowa chuth, mondo uchop e okangʼ munyalo sungoru nikech wan, mana kaka wan bende wabiro sungore nikech un e odiechieng Ruoth Yesu.\nNikech ne an-gi ratiro kuom wachni, ne achano mar limou mokwongo mondo ne uyud gweth manyadiriyo.\nNe achano mondo alimu kane anie wuodha adhi Makedonia, bende ne achano rawo iru ka aa kuno, mondo ayud kony kuomu e wuodha madhi Judea.\nKane achano kamano, uparo nine atimo kamano ka atugo? Koso uparo ni aloso chenrona ka japiny, ma anyalo kiko wach ka ayie niya, “Ee, Ee” kendo achako akwer ni “Ooyo, Ooyo?”\nKaka Nyasachwa en ja-adiera, wach ma wasebedo ka wawacho kodu ok en “Ee” gi “Ooyo.”\nNikech Yesu Kristo, Wuod Nyasaye, mane wayalonu wachne, wan gi Sila gi Timotheo, ne ok en “ee” gi “ooyo” to osebedo “ee” kinde duto,\nnikech singruok ma Nyasaye osetimo kodwa duto kar rombgi gin, “Ee kuom Kristo.” Mano emomiyo kwamiyo Nyasaye duongʼ kwalamo e nying Kristo to wawacho niya, “Amin.”\nTo Nyasaye owuon ema osemiyo un kod wan wachungʼ motegno kuom Kristo. En ema osewirowa,\nmi oketo kido kuomwa manyiso ni wan joge bende oseketo Roho mare e chunywa kaka singo mar gima biro.\nAluongo Nyasaye mondo obed janeno mara, ka anyisou ni ne ok aduogo Korintho mana mondo omi kik akelnu kuyo.\nOk wawach kamano nikech watemo bedo gi teko kuom yie maru, to watiyo kodu kaachiel mondo uchungʼ motegno e yie maru ka umor.\n2 Korintho 1:1\n2 Korintho 1:2\n2 Korintho 1:3\n2 Korintho 1:4\n2 Korintho 1:5\n2 Korintho 1:6\n2 Korintho 1:7\n2 Korintho 1:8\n2 Korintho 1:9\n2 Korintho 1:10\n2 Korintho 1:11\n2 Korintho 1:12\n2 Korintho 1:13\n2 Korintho 1:14\n2 Korintho 1:15\n2 Korintho 1:16\n2 Korintho 1:17\n2 Korintho 1:18\n2 Korintho 1:19\n2 Korintho 1:20\n2 Korintho 1:21\n2 Korintho 1:22\n2 Korintho 1:23\n2 Korintho 1:24


Bible in one year - Luo Bible 2020 - May 29\n1 Ruodhi 5:1-18\n1. Kane Hiram ruodh Turo owinjo ni Solomon osewir mondo obed ruoth kar Daudi wuon-gi, nooro joote ire nikech nosebedo ka en osiepe kod Daudi.\n2. Solomon nooro wachne Hiram kowacho niya,\n3. “Ingʼeyo ni nikech lwenje duto mane Daudi wuora kedogo koni gi koni mane miyo ok onyal gero hekalu moluongo Nying Jehova Nyasaye ma Nyasache nyaka chop Jehova Nyasaye ket wasike duto e bwo tiende.\n4. To koro Jehova Nyasaye Nyasacha osemiya yweyo kuom pinje duto molwora bende onge Jawasigu kata masira moro amora.\n5. Omiyo achano gero hekalu ni Nying Jehova Nyasaye ma Nyasacha kaka Jehova Nyasaye nochiko Daudi wuonwa kowacho ni, ‘Wuodi ma anaketi e kom loch kari biro gero hekalu ni Nyinga.’\n6. “Kuom mano gol chik mondo ongʼadna Sida mag Lebanon. Jotichna biro tiyo kaachiel gi jotichni, bende abiro chulo jogi chudo moro amora miketo. Ingʼeyo ni waonge gi ngʼat ma olony e goyo yien piny kaka jo-Sidon.”\n7. Kane Hiram owinjo ote Solomon ne omor ahinya mine owacho niya, “Pak obed ni Jehova Nyasaye kawuono nikech osemiyo Daudi wuowi mariek mondo olochi kuom oganda maduongʼni.”\n8. Omiyo Hiram nodwoko Solomon kawacho niya, “Aseyudo wach mane iorona kendo abiro timo duto midwaro kuom chiwo yiend Sida gi bao.\n9. Joga biro ywayogi kagologi Lebanon nyaka e nam, kendo abiro kwangʼogi gi yie e nam nyaka kama iniwachi. Kanyo abiro pogogi kendo inyalo kawogi. To nyaka itim dwarona ka ichiwo chiemo moromo jooda ma joka ruoth duto.”\n10. Mano e kaka Hiram nochiwo ni Solomon gi yien duto mag Sida gi bao mane odwaro,\n11. kendo Solomon nochiwo ni Hiram gunde alufu mia achiel gi piero ariyo gabich mag ngano mondo obed chiemb joode kod mo madirom lita mia angʼwen gi piero aboro. Solomon nomedo dhi nyime katimo maa ne Hiram higa ka higa.\n12. Jehova Nyasaye nomiyo Solomon rieko mana kaka nosesingorene. Ne nitie winjruok mar kwe e kind Hiram kod Solomon kendo gin ji ariyogo negitimo singruok e kindgi.\n13. Ruoth Solomon nondiko jotich lwedo mar achuna e piny Israel duto maromo joma chwo alufu piero adek (30,000).\n14. Noorogi mondo gi dhi Lebanon dwe ka dwe ka gitiyo e migawo mar ji alufu apar (10,000) e dwe, omiyo negitieko dwe achiel Lebanon to dweche ariyo gitieko dala. Adoniram ema ne otelo e tich lwedo matek mar achunano.\n15. Solomon ne nigi jotingʼo alufu piero abiriyo (70,000) kod jopa kidi ewi got ji alufu piero aboro (80,000),\n16. kaachiel gi nyipeche alufu adek gi mia adek (3,300) mane ochungʼ ne tich.\n17. Kane ruoth oketonegi chik negimuko kite madongo ma nengogi tek mag mise mag kite mopa mag hekalu.\n18. Kamano jogedo molony mag Solomon gi Hiram kod jo-Gibal nongʼado yien kendo oloso bepe kod kite mag gero hekalu.\n1 Ruodhi 6:1-38\n1. E higa mar mia angʼwen gi piero aboro bangʼ ka jo-Israel osewuok Misri, e higa mar angʼwen mar loch Solomon kuom Israel e dwe mar Ziv, dwe mar ariyo nochako gero hekalu mar Jehova Nyasaye.\n2. Hekalu mane ruoth Solomon ogero ni Jehova Nyasaye borne noromo fut piero aboro gochiko kendo lachne ne romo fut piero adek to borne madhi malo ne romo fut piero angʼwen gangʼwen.\n3. Bor mar agola mane nitie e nyim hekalu noywayo lach hekalu, moromo fut piero adek kendo notingʼore malo maromo fut apar gabich.\n4. Noloso ni hekaluno dirise mogaji modiyore matindo.\n5. Bende nogero udi moko momakore gi kor kama ler mar lemo gi oko. Udigo nolworo kama ler mar lemo.\n6. Dier ot mapiny lachne ne en fut apar, dier ot madiere ne en fut aboro, to dier ot mar adek lachne ne en fut apar. Kendo ne giweyo thuolo e kind kor ot ma oko mondo kik yien moriw pow kor ot.\n7. Noger hekalu gi kite mopa mana kuma okuny but kendo kata ywak nyundo kata mar le kata mar gir tich moro amora ne ok owinji e kar gedo mar hekalu.\n8. Dhoot midonjogo e ot mapiny ne nitie yo milambo mar hekalu to raidhi nochopo e ot madiere nyaka gorofa mar adek.\n9. Omiyo nogero hekalu motieko koume gi yiende kod bepe Sida.\n10. Kendo nogero udi molworo hekalu duto. Bor moro ka moro ne nyalo romo fut aboro bende ne gichomore gi hekalu gi bepe mag yiend sida.\n11. Wach Jehova Nyasaye nobiro ne Solomon kowacho niya,\n12. “Kaluwore gi hekaluni migero, kiluwo puonjna kendo itimo weche mamiyi kendo kirito chikena, to abiro chopo singo mane amiyo Daudi wuonu.\n13. Kendo abiro dak e kind jo-Israel bende ok anajwangʼ joga Israel.”\n14. Omiyo Solomon nogero hekalu motieke.\n15. Nochwado kor ot yo ka iye gi bepe sida chakre tiend ot nyaka yiend tado, bende noloso dier ot gi yiend bap Saipras.\n16. Nongʼado iye gi bap sida ka bor mopog gigo romo fut piero adek kochomo yo ka tok hekalu chakre tiend ot nyaka wi tado mondo olos kama ler mar lemo maiye miluongo ni Kama Ler Moloyo.\n17. Ot maduongʼ mane nitie e nyim ot matin-no ne romo fut piero abich gochiko e borne.\n18. Ei hekaluno noketie bap sida mopa ka budho kod thiepene. Gik moko duto nolos gi yiend sida ma kata mana kidi ne ok nyal ne.\n19. Noloso kama ler mar lemo ei hekalu mondo oketie Sandug Muma mar singruok mar Jehova Nyasaye.\n20. Bor mar kama ler mar lemo ne romo fut piero adek to lachne ne romo fut piero adek kendo borne madhi malo ne romo fut piero adek. Ne obawo ot maiye gi dhahabu lilo, bende noloso kendo mar misango gi bap sida.\n21. Solomon nobawo ii hekalu gi dhahabu lilo kendo nomedo thiwni mag dhahabu e nyim kama ler mar lemo.\n22. Kamano nobawo yo ka ii ot duto gi dhahabu, bende nobawo kendo mar misango mar kama ler mar lemo gi dhahabu.\n23. Ei kama ler mar lemo noloso malaika mar kerubi ariyo gi bap Zeituni ka moro ka moro borne madhi malo romo fut apar gabich.\n24. Bwomb kerubi achiel mokwongo ne romo fut aboro kendo bwombe machielo ne romo fut aboro kamano bende bwombene duto ne romo fut apar gauchiel.\n25. Kerubi mar ariyo bende bwombene ne romo fut apar gauchiel, nimar kerubi ariyogi ne chalre e romgi kendo losogi.\n26. Bor kerubi ka kerubi madhi malo ne romo fut apar gauchiel.\n27. Noketo kerubigo ei ot matin mar hekalu maiye ka bwombegi oyarore. Bwomb kerubi achiel nomulo kor ot konchiel, ka bwombe machielo nemulo kor ot komachielo, kendo bwombegi nemulore e chuny ot.\n28. Nobawo kerubigo gi dhahabu.\n29. E kor ot molworo hekalu, e udi ma iye gi udi ma oko, nopayoe kido mar kerubi, gi mag yiend othidhe kod thiepe maupe.\n30. Bende nobawo dier udi maiye gi ma oko gi dhahabu.\n31. To dhoot midonjogo ei kama ler mar lemo noloso gi yiend zeituni ma lachne dirom fut auchiel.\n32. E dhoudi ariyogo mag yiend zeituni nopayoe kerubi, gi yiend othidhe kod thiepe maupe, kendo nobawo kerubi kod yiend othidhego gi dhahabu moleny.\n33. Kamano bende noloso thike angʼwen mag yiend zeituni molosogo dhoot mar ot maduongʼ.\n34. Bende noloso dhoudi ariyo gi yiend saipras kamoro ka moro nigi pata ariyo.\n35. Nopayo kerubi gi yiend othith kod maupe moyarore kuomgi mobawogi gi dhahabu mothedhi maromre duto.\n36. Kendo nogero laru maiye gi kite mopa molwore nyadidek kaachiel gi laini achiel mar bap yiend sida.\n37. Mise mar hekalu mar Jehova Nyasaye noketi e higa mar angʼwen e dwe mar Zif.\n38. E higa mar apar gachiel e dwe mar Bul, dwe mar aboro hekalu notieki chutho kaka nochan ni onego gere. Notieko higni abiriyo kigere.\n21. Kuom adier, Nyasaye biro toyo wiye wasike, obiro mayo joma dhi nyime gi timo richo osimbo motimo yier ma girwako.\n22. Ruoth wacho niya, “Abiro gologi oko Bashan; abiro gologi oko kama tut mar nam,\n23. mondo unyum tiendeu e remb joma kedo kodu, seche ma guogi magu olodho lewgi ka gichamo makorgi.”\n24. Wuodhi koro nenore maler, yaye Nyasaye, wuodh Nyasacha ma Ruodha nenore maler kodonjo kare maler.\n25. Joma wer gi dhogi otelo eka joma wer ka goyo thumbe luwogi, nyiri magoyo oyieke bende ni kodgi machiegni.\n26. Pakuru Nyasaye e dier chokruok maduongʼ; pakuru Jehova Nyasaye e dier chokruok mar jo-Israel.\n27. Dhoot matin mar joka Benjamin otelonegi, oganda maduongʼ mar ruodhi moa e dhood Juda bende ni kodgi, eka nitie ruodhi moa e dhout Zebulun gi Naftali.\n13. Ka ngʼato chulo rach kar ber, rach ok nowe ode.\n14. Chako dhawo chalo gimuko yawo, emomiyo we wach kapok dhawo owuok.\n15. Jehova Nyasaye mon-gi ngʼama chwako jaketho kata kumo ngʼat maonge ketho.\n24. Jo-Yahudi nochokore molwore, kendo negiwachone niya, “Pod ibiro weyowa e mudho nyaka karangʼo? Ka in e Kristo to nyiswa maler.”\n25. Yesu nodwokogi niya, “Asenyisou, to utamoru yie. Honni ma atimo e nying Wuora bende nyiso gima An,\n26. to udagi yie nikech ok un rombena.\n27. Rombena winjo dwonda, bende angʼeyogi kendo giluwo bangʼa.\n28. Amiyogi ngima mochwere, kendo ok ginilal ngangʼ, bende onge ngʼama nyalo kawogi kagologi e lweta.\n29. Wuora mosemiyagi duongʼ moloyo duto, kendo onge ngʼama nyalo kawogi mi golgi e lwet Wuora.\n30. An kod Wuora wan achiel.”\n31. Kane jo-Yahudi owinjo wachno, negichako gikwanyo kite mondo gichielego,\n32. to Yesu nowachonegi niya, “Asenyisou honni madongo mangʼeny moa ka Wuora. Kuom honnigi duto, en mane kuomgi ma udwaro chielane gi kite?”\n33. Jo-Yahudi nodwoke niya, “Ok wachieli gi kite nikech honni madongo misetimo, to wachieli gi kite nikech iseyanyo Nyasaye. In mana dhano adhanani, ere kaka inyalo ketori ni in Nyasaye?”\n34. Yesu nodwokogi niya, “Donge ondiki e chiku ni, ‘Ne awacho ni un “nyiseche” ’?\n35. Kane oluongo joma wach Nyasaye nobironigi ni ‘nyiseche,’ to ongʼere ni Ndiko ok nyal kethi,\n36. to koro unyalo wacho angʼo kuom Jal ma Wuoro nowalo kaka Ngʼate owuon mi ooro e piny? Ka kamano, to angʼo momiyo udonjona gi ketho mar yanyo Nyasaye, nikech nende awacho ni, ‘An Wuod Nyasaye’?\n37. Ka dipo ni ok atim gik ma Wuora timo, to kik uyie kuoma.\n38. To ka atimogi, to yieuru kuom honnigo, kata ka an ok udwar yie kuoma, mondo ungʼe maber ni Wuoro ni e iya kendo an ei Wuoro.”\n39. Ne gitemo make kendo, to nopusore e lwetgi.\n40. Eka Yesu nongʼado Jordan modok kama Johana ne batisoe ji kinde motelo. Nodak kanyo,\n41. kendo ji mangʼeny nobiro ire. Negiwacho niya, “Kata obedo ni Johana ne ok otimo tim hono moro amora, to gik moko duto manowacho kuom ngʼatni ne gin adier.”\n42. Kamano, ji mangʼeny noyie kuom Yesu kanyo.


Hibrania 9 - Holy Bible [Luo Bible 2020] - (Hib 9)\nSingruok mokwongo ne nigi chike matayo lemo kaachiel gi kama ler mar lemo e piny-ka.\nNe olos hema ma opog iye ariyo. Kama ikwongo donjoe ne iluongo ni Kama Ler, kendo kanyo noketie rachung taya gi mesa moketie makati miketo e nyim Nyasaye pile.\nE tok pasia mar ariyo ne nitie hema miluongo ni Kama Ler Moloyo,\nne nitie kendo mar misango molos gi dhahabu miwangʼoe ubani kod Sandug Muma mowir gi dhahabu gi ludh Harun mane chako loth, kod kite mopa mondikie singruok.\nEwi Sandug Muma ne nitie kido mag malaika miluongo ni kerubi mar Duongʼ, kendo bwombegi noumo kama igoloe richo. To sani ok wanyal wuoyo matut kuom gigo duto.\nKa gik moko duto nosechan kamano, jodolo ne donjoga e hema ma oko pile mondo giti tichgi mar lemo.\nTo mana jadolo maduongʼ kende ema noyiene donjo e hema maiye dichiel kende e higa, to nechune ni nyaka odonj iye kuno gi remo mane otimogo misango ne richone mokwongo eka bangʼe otimonego ji duto bende, mondo owenegi richo mane gitimo ka gikia.\nRoho Maler ne nyiso, kuom kit dolo maka ma, ni yo midonjogo Kama Ler Moloyo ne pok ofwenyore, e kinde duto ma hema machon ne pod ochungʼ!\nMa en gima nyiso kinde ma wadakieni, kendo ginyiso ni mich kod misango mane ichiwo ne ok nyal luoko chuny joma ne lemo e hemano mi gidok joma kare.\nGin mana chiemo gi math kod tim pwothruok mopogore opogore, to magi gin mana tim ma oko matiyo mana nyaka ndalo ma chik manyien nochakie tich, kendo ne itiyo kodgi mana ka Nyasaye ne pok oloko gik moko odoko manyien.\nTo ka Kristo nobiro kaka jadolo maduongʼ mar gik mabeyo moloyo makoro wan-go sani, nodonjo e hema maduongʼ kendo malongʼo chuth. En hema ma lwet dhano ok oloso manyiso ni ok en chwech mar pinyni.\nNodonjo iye nyaka Kama Ler Moloyo, to ne ok odhi gi remb diek gi rwedhi. Notimo misango dichiel kendo mogik gi rembe owuon ma nokelonwago warruok mosiko.\nNikech ka remb diek gi rwedhi gi buch nyiroye mane ikiro ne nyalo pwodho joma ogak, mi gibed maler gi oko,\nKuom mano, Kristo e jathek mar singruok manyien, mamiyo joma oluongi yudo girkeni mosiko mosesingnegi, nikech koro osetho kargi kaka misango mamiyo gibedo thuolo kuom kethogi e bwo singruok mokwongo.\nKa ngʼato osingo girkeni mage, to mwandunego ok pogi kapok otho,\nnikech singruok ma kamano nigi teko mana ka ngʼatno osetho, to ok kapod ongima.\nMano emomiyo kata mana singruok mokwongo ne ok nyal chako tich kaonge remo.\nKane Musa osesomo ne ji weche duto mag chik mi ji duto owinjo, nokawo remb nyiroye gi diek, kaachiel gi pi, gi usi marakwaro kod obino, mi okiro e Kitap Chik, kendo okiro kuom ji duto, kokirogi gi yie rombo malando gi obino.\nNowacho niya, “Ma e remo mar singruok ma Nyasaye osechikou mondo uriti.”\nNokiro remono kuom Hemb Romo kendo kuom gimoro amora mane itiyogo e lemo machalre kamano.\nChutho, chik dwaro ni gik moko duto opwodh gi remo, kendo ka remo ok ochwer to golo richo onge.\nEmomiyo ne dwarore mondo kido mag gig polo opwodhi gi misengini machalo kamago, to kata kamano gig polo hie to dwaro misengini mabeyo moloyo magi.\nNikech Kristo ne ok odonjo kama ler mar lemo ma lwet dhano ema oloso, ma en mana kido mar Kama Ler hie, to nodonjo e polo wuon, kama koro ochungʼnwa e nyim Nyasaye.\nTo bende ne ok odonjo e polo mondo ochiwre kaka misango higa ka higa, kaka jadolo maduongʼ donjo Kama Ler Moloyo higa ka higa mondo otim misango gi remo ma ok mare owuon.\nKa Kristo ne nyalo timo kamano, to mano ne nyalo chune ni otho nyadi mangʼeny nyaka aa chakruok piny. To koro osefwenyore dichiel kendo mogik e ndalo mogikni mondo ochiw ringre owuon kaka misango magolo richo.\ne kaka Kristo bende notimgo misango dichiel kende mondo ogol richo mag ji mangʼeny. To obiro fwenyore kendo mar ariyo, ok mondo ochak otingʼ richo ji kendo, to mondo okel warruok ni joma rite gi geno.


Johana 18 - Holy Bible [Luo Bible 2020] - (Joh 18)\nKane Yesu osetieko lemo, nowuok gi jopuonjrene, mine gingʼado holo mar Kidron. Loka mar holono ne nitie puodho moro mane nigi yiende mag Zeituni, kendo Yesu nodonjo kanyo kaachiel gi jopuonjrene.\nTo Judas, mane oyudo ondhoge, nongʼeyo kanyo, nikech Yesu ne thoro romo gi jopuonjrene kanyo.\nOmiyo Judas nobiro e puodhono, kotelone migawo mar jolweny kod jotelo moko ma noa ir jodolo madongo gi jo-Farisai. Negitingʼo toje gi teyni kod gige lweny.\nTo kaka Yesu nongʼeyo gik moko duto mane biro timorene, nowuok oko mopenjogi niya, “En ngʼa mudwaro?”\nNegidwoko niya, “Wadwaro Yesu ma jo-Nazareth.” Yesu nowachonegi niya, “An e en.” (To Judas mane ndhoge bende nochungʼ kodgi kanyo).\nKane Yesu owachonegi niya, “An e En,” negigoyo okangʼ gidok chien mi gipodho piny.\nNochako openjogi niya, “En ngʼa mudwaro?” Kendo neginwoyone niya, “Wadwaro Yesu ma jo-Nazareth.”\nYesu nodwokogi niya, “Donge asenyisou ni An e En. Ka an ema umanya, to weuru jogi odhi mondi.”\nMano notimore mondo weche mane Yesu oyudo osewacho ochop kare. Nonyisogi niya, “Onge kata ngʼato achiel moselal kuom joma ne imiya.”\nYesu nokwero Petro kowachone niya, “Dwok liganglani e olalo! Idwaro mona metho e okombe ma Wuora osemiya nangʼo?”\nEka migawo mar jolweny gi jatendgi kod jotend jo-Yahudi nomako Yesu. Ne gitweye\nmi gitere ir Anas. Anas ne en jadolo maduongʼ e higano bende ne en jaduongʼ Kaifas.\nKaifas e ngʼama noyudo osengʼado rieko ni jo-Yahudi ni ber mondo ngʼato achiel otho ni ji duto.\nSimon Petro gi japuonjre machielo noluwo bangʼ Yesu. To nikech japuonjre machielono ne jadolo maduongʼ ongʼeyo, nodonjo gi Yesu nyaka ei laru mar jadolo maduongʼ,\nto Petro to nodongʼ karito e dhoot oko. Japuonjre machielo ma jadolo maduongʼ nongʼeyono noduogo mowuoyo gi nyako mane rito welo madonjo mi nokawo Petro gidonjogo iye.\nNyako mane ni e dhootno nopenjo Petro niya, “Donge in bende in achiel kuom jopuonjre ngʼatni, koso ariambo?” Nodwoke niya, “Ooyo, ok an.”\nTo nikech piny ne ngʼich, jotich gi jotelo nochungʼ kolworo mach manoyudo gisemoko mondo gio. Petro bende nochungʼ kodgi kanyo kaoyo mach.\nE thuolono jadolo maduongʼ nomiyo Yesu penjo kuom wach jopuonjrene kod puonjne.\nYesu nodwoke niya, “Asebedo ka awuoyo e lela ni oganda, kendo asebedo ka apuonjo ei sinagoke gi hekalu, kuonde ma jo-Yahudi duto chokoree. Onge gimoro amora masewacho lingʼ-lingʼ.\nEn angʼo momiyo umiya penjo? Penjuru joma osebedo ka winja. Gin gingʼeyo maber gima nawacho.”\nKane Yesu owacho kamano, achiel kuom askeche mane ochungʼ bute nothalo lembe kawacho niya, “Kamano e kaka inyalo dwoko jadolo maduongʼ adier?”\nTo Yesu nodwoke niya, “Kapo ni awachone gimoro amora marach to hul ane gino. To kapo nawacho adier to ithala nangʼo?”\nEka Anas nochiwo Yesu mondo oter ir Kaifas, jadolo maduongʼ, ka pod otweye.\nKane oyudo Simon Petro pod ochungʼ oyo mach, negipenje niya, “Idagi ni ok in achiel kuom jopuonjrene, koso iyie?” Nodagi kowacho niya, “Ooyo, ok an.”\nAchiel kuom jotich jadolo maduongʼ mane en wat ngʼat mane Petro ongʼado ite cha, nochome tir, kapenje niya, “Donge nende aneni kode e puoth Zeituni?”\nTo Petro nochako okwer kendo, kendo gikanyono thuon gweno nochako kok.\nEka jo-Yahudi nokawo Yesu koa ir Kaifas motere nyaka e od ruoth Pilato. Sechego koro piny nosechako yawore, omiyo jo-Yahudi ne ok odonjo ei dala ruoth, mondo kik gibed mogak. Negidwaro ni gicham Pasaka ka giler.\nOmiyo Pilato nowuoknigi oko mopenjogi niya, “Ngʼatni udonjone gi ketho mage?”\nNegidwoke niya, “Ka dine bed ni ok en jaketho, to dine ok wakele e nyimi ka.”\nPilato nowachonegi niya, “Kaweuru un uwegi udhi ungʼadne bura kaka chiku dwaro.” To jo-Yahudi nodagi, kagiwacho niya, “Wan waonge gi teko mar ngʼado ne ngʼato buch tho.”\nMano notimore mondo weche Yesu mane oyudo osewacho kuom tho mane obiro thogo ochop kare.\nEka Pilato nodok e ode, kendo noluongo Yesu ire mopenje niya, “In e ruodh jo-Yahudi?”\nYesu nopenje niya, “Gima ipenjano oa e pachi iwuon koso jomoko nono ema owachonigo kuoma?”\nPilato nodwoke niya, “Iparo ni an bende an ja-Yahudi? Jou owuon gi jodolou madongo ema oketi e lweta. Nyisa, en angʼo misetimo?”\nYesu nodwoke niya, “Pinyruodha ok en mar pinyni. Ka dine bed ni en, to jotichna dine ogore mi gitamo jo-Yahudi maka. To koroni, pinyruodha aa kamachielo.”\nPilato nowacho niya, “Kare in ruoth?” Yesu nodwoko niya, “In kare kuom wacho ni an ruoth. Chutho mano emomiyo nonywola, kendo mano emomiyo ne abiro e pinyni, mondo atim neno kuom adiera. Ngʼato ka ngʼato ma jakora adiera winja.”\nPilato nopenje niya, “Adiera en angʼo?” Bangʼ penjo kamano to nochako odok oko ir jo-Yahudi, mi owachonegi niya, “Ok ayudo ketho kata achiel kuom ngʼatni minyalo ngʼadnego bura.\nTo kaka en kitu mondo agonynu achiel kuom joma otwe e kinde mag sawo mar Pasaka, duher mondo agonynu ‘ruodh jo-Yahudi’ koso?”\nTo ne gikokne matek, kagiwacho riat niya, “Ooyo, ok en! Barabas ema imiwa!” Barabas ne en jamecho.


Wer 111—Gik ma Miyo Wabedo Mamor | Wend Jokristo\nSOM E Abkhaz Acholi Afrikaans Akha Albanian Altai Amharic Amis Arabic Armenian Attié Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Biak Bicol Bislama Bolivian Bulgarian Cambodian Catalan Cebuano Changana (Mozambique) Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Croatian Damara Dangme Danish Dayak Ngaju Dhok mar Ranyisi ma Brazilian Dhok mar Ranyisi ma Ecuadorian Dhok mar Ranyisi ma Italian Dhok mar Ranyisi ma Jerman Dhok mar Ranyisi ma Russian Dhok mar ranyisi ma Amerka Dholuo Douala Drehu Dutch Edo Efik Esan Estonian Ewe Fang Faransa Faroese Fijian Finnish Fon Fulfulde (Cameroon) Ga Garifuna Georgian German Ghomálá’ Gitonga Gokana Greek Greenlandik Guarani Gun Haitian Creole Hausa Hebrew Herero Hiligaynon Hindi Hiri Motu Hungarian Hunsrik Iban Ibanag Ibanda Icelandic Igbo Iloko Indian Sign Language Indonesian Isoko Italian Jamaican Creole Japanese Javanese Kabiye Kabuverdianu Kachin Karen (S'gaw) Kazakh Kazakh (Arabic) Khana Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kisungu Kongo Konkani (Roman) Korean Kosraean Krio Kurdish Kurmanji (Caucasus) Kwangali Kwanyama Lahu Laotian Latvian Lingala Lithuanian Lomwe Lovari Low German Luganda Lukhonzo Lunda Luvale Macedonia Macua Malagasy Malay Malayalam Maltese Mam Mambwe-Lungu Mapundugun Marshallese Mauritian Creole Maya Mazatec (Huautla) Medumba Min Nan (Taiwan) Mingrelian Mixe Mixtec (Guerrero) Mizo Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Nothern Puebla) Navajo Ndau Ndebele Ndebele (Zimbabwe) Nepali Ngabere Ngangela Ngiemboon Nias Nigerian Pidgin Norwegian Nsenga Nyaneka Nyungwe Nzema Okpe Oromo Ossetian Otetela Otomi Palauan Pangasinan Papiamento (Curacao) Persian Pidgin (Cameroon) Pidgin (West Africa) Polish Ponapean Portuguese Portuguese (Portugal) Quebec (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Tena) Rarontongan Romanian Romany (Bulgaria) Romany (Germany) Romany (Macedonia) Romany (Macedonia) Cyrillic Ronga Runyankore Russian Samoan Sangir Sango Saramaccan Sena Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Shuar Sidama Silozi Sinhala Slovenian Solomon Islands Pidgin Spanish Sranantongo Sunda Swahili Swedish Tagalog Tahitian Talian Tamil Tarahumara Tarascan Tatar Telugu Tetun Dili Thai Tigrinya Tiv Tlapanec Tojalabal Tok Pisin Totonac Tshiluba Tshwa Tsonga Turkish Tuvaluan Twi Tzeltal Tzotzil Ukrainian Umbundu Urdu Urhobo Uruund Uzbek Valencian Venda Vietnamese Wallisian Waray-Waray Wayuunaiki Welsh Wolaita Xhosa Yacouba Yapese Yemba Yoruba Zapotec (Isthmus) Zulu\nGik ma Miyo Wabedo Mamor\n1. Gik ma morowa ng’eny adiera,\nKa mwandu ma nengogi tek.\nDhano ma wuok e pinje duto\nRiwo lwedo lamo madier.\nMor man e chunywa ber adiera,\nWategno e Wach Nyasaye.\nPile wayudo puonj mabeyo;\nGik mwawinjo tegonwa yie.\nMor ma wan-go en mor ma siko,\nKaka mach ma liel e chunywa.\nE chandruok gi pek ma wayudo,\nJehova konyowa nano.\nWapako Jehova gi mor,\nTich luetene duto beyo.\nRiekone be tut, tijene dongo,\nGipong’ gi teko, gibeyo!\n2. Wamor neno gigo mochueyo,\nPolo, gi nembe, koda piny.\nWarango gigo ma nochueyo,\nWail ka wabedo Joneno,\nMa lando Pinyruodh Nyasaye.\nGuethgo ma Pinyruoth biro kelo,\nWalando e piny ma ngima.\nMor mosiko kayo machiegni,\nEn singo ma nyaka wagen.\nPiny gi polo manyien mosingi\nBiro kelo mor mosiko.\n(Ne bende Rap. 16:15; Isa. 12:6; Joh. 15:11.)\nGik ma Miyo Wabedo Mamor (Wer 111)


Bible in one year - Luo Bible 2020 - January 22\n1. Koro kech ne pod ger ahinya e piny.\n2. Bangʼ kane gisechamo cham duto mane gia godo Misri, wuon-gi nowachonegi niya, “Doguru mondo udhi ungʼiewnwae chiemo moko.”\n3. To Juda nowachone niya, “Ngʼat cha nosiemowa matek ni, ‘Ok nachak awuo kodu ka ok ubiro gi owadu.’\n4. Kinyalo yie mondo Benjamin odhi kodwa, to wabiro dhi mondo wadhi warund cham.\n5. To ka ok iore, to ok wabi dhi, nikech ngʼatno nowachonwa ni, ‘Ok abi chak awuo kodu ka ok ubiro gi owadu.’ ”\n6. Israel nopenjogi niya, “Angʼo ma omiyo ukelona chandruogni ka unyiso ngʼatno ni un kod owadu moro?”\n7. To negidwoke niya, “Ngʼatno nopenjowa ahinya kuomwa wawegi kendo kuom joodwa. Nopenjowa ni, ‘Bende wuonu pod ngima? Bende un gi owadu machielo?’ Ne wadwoke mana gik mane openjowa. Ere kaka dine wangʼe ni obiro wachonwa ni, ‘Dhi ukel owaduno ka’?”\n8. Eka Juda nowacho ne Israel wuon mare niya, “We wawuogi kendo adhi gi wuowini, mondo omi wan kod in kod nyithindwa kik kech negwa.\n9. An awuon asingora ni abiro rite kendo en e lweta. Ka ok aduoge iri ka, to ikwana kaka jaketho e ndalo duto mag ngimana.\n10. Ka debed ni ok waseketho kinde, dine wasedhi ma waduogo diriyo.”\n11. Eka Israel wuon-gi nowachonegi niya, “Ka en ni nyaka obed kamano, to timuru kama. Keturu gik moko mabeyo mag pinyni e ogundeu kendo utergi ne ngʼatno kaka mich; ma gin yiende moko, gi mor kich gi gik mangʼwe ngʼar gi mane-mane kod oyungu.\n12. Kawuru pesa moromo rundo nyadiriyo, nikech nyaka uduoki pesa mane oket ei ogundeu. Nyalo bedo ni mano nobothnigi.\n13. Kawuru owadu kendo udhi ir ngʼatno piyo.\n14. Kendo mad Nyasaye Maratego timnu ngʼwono e nyim ngʼatno mondo mi owe owadu kod Benjamin mondo oduog kodu. To an to kochuno ni nyaka abed mokuyo to abiro kuyo.”\n15. Kuom mano jogo nokawo mich kod pesa moromo rundo nyadiriyo, kod Benjamin bende. Negireto mapiyo nono ka gidhi Misri kendo negidhi ir Josef.\n16. Kane Josef oneno Benjamin kani kodgi, nowacho ne jarit ode niya, “Kaw jogi iter oda, yangʼnegi chiayo kendo ilosnegi chiemo mondo gichiem koda sa auchiel.”\n17. Jarit notimo mana kaka Josef nokone kendo notero jogo nyaka e od Josef.\n18. To jogo ne luoro omako kane otergi e od Josef. Negiparo niya, “Osekelwa ka nikech pesa ma wayudo koduok e ogundewa, chiengʼ mane wabiro kae mokwongo. Odwaro ni mondo oichwa kendo olowa mondo mi oketwa wasumbini, bangʼe okaw pundewa.”\n19. Kuom mano negidhi ir jarit od Josef kendo giwuoyo kode e dhoot.\n20. Negiwachone niya, “Jaduongʼ ne wabiro ka mokwongo ngʼiewo cham.\n21. To kamane wabuoroe gotieno ne wagonyo gundewa kendo ngʼato ka ngʼato kuomwa noyudo pesane mana kaka ne wabiro kodgi e dho ogunde. Kuom mano waseduogogi.\n22. Bende wasebiro gi pesa moko mondo wangʼiew godo chiemo. Ok wangʼeyo ngʼama noketo pesa e gundewa.”\n23. Nowacho niya, “Mano ber. Kik uluor. Nyasaye ma Nyasach wuonu, osedwokonu pesau e gundeu; to pesa mane ungʼiewgo cham ira, an godo.” Eka ne okelonegi Simeon.\n24. Jarit notero jogo e od Josef, nomiyogi pi mondo giluokgo tiendgi kendo pundegi bende nomiyo chiemo.\n25. Negiiko mich mane gibiro godo mondo gi dhi gimi Josef sa auchiel, nikech negisewinjo ni gidhi chiemo kode.\n26. Kane Josef odwogo dala, negimiye mich mane gikelone, kendo negikulore e nyime nyaka e lowo.\n27. Josef nopenjogi kaka gidhi eka nowachonegi niya, “Jaduongʼ ma wuonu mane uwachona wach kuome ni nade? Bende pod ongima?”\n28. Negidwoke niya, “Jatichni ma wuonwa pod ngima kendo odhi maber.” Kendo negikulorene ka gimiyogo duongʼ.\n29. Kane orango ma oneno owadgi Benjamin, wuod min-gi hie, nopenjogi niya, “Ma e owadu ma chogo, mane uwachona wachne?” Kendo nomedo wacho niya, “Nyasaye mad gwedhi wuoda.”\n30. Ne mirima omake ka oneno Benjamin owadgi. Josef noreto kadhi oko kendo orango kamane onyalo pondoe ka oywak. Nodonjo e kachiende kendo ne oywak kuno.\n31. Bangʼ kane oseluoko wangʼe, noduogo kendo ka otemo oore nowacho niya, “Chiemuru.”\n32. Negitokone chiembe kende, owetene kendgi, kendo jo-Misri mane chiemo kode bende nomi chiembgi kendgi, nikech jo-Misri ne ok nyal chiemo gi jo-Hibrania, nimar mano en gima kwero ne jo-Misri.\n33. Owete Josef nobet e mesa e nyime kaluwore kaka nywolgi nobet, chakre wuowi maduongʼ nyaka wuowi matin kendo e kinde mane gibet kamano chunygi noparore.\n34. Kane omigi chiemo koa e mesa mar Josef, chiemb Benjamin ne ngʼeny moloyo mar ngʼato angʼata nyadibich. Kuom mano negichiemo kendo gimetho ka gin thuolo kode.\n1. Josef nomiyo jarit ode chik niya, “Ket cham mathoth e gunde jogo ma ginyalo tingʼo, kendo itwe pesa e dho ogund ngʼato ka ngʼato.\n2. Bangʼe to iso kikombena mar mula ei ogund wuowi matin kaachiel gi pesa mar rundo.” Kendo jarit od Josef notimo kaka Josef nowachone.\n3. Kinyne kogwen, jogo nokawo pundegi kendo negiwuok.\n4. Kane pok gidhi mabor gi dala Josef nowacho ne jatichne niya, ring ilaw joka piyo, kendo ka imakogi, wachnegi niya, “Angʼo ma omiyo uchulo rach kar ber?\n5. Donge ma e okombe ma ruodha metho godo kendo otiyogo kuom koro wach? Gima utimoni en gima rach.”\n6. E kinde manochopo irgi, nonuoyonegi wechegi.\n7. To negiwachone niya, “Angʼo ma omiyo ruodha wacho gigo? Jotichgi bor gi tim ma kamano!\n8. Donge ne waduogonu kata mana pesa mane wayudo e ogundewa kane waa e piny Kanaan. Koro ere gima dimi wakwal fedha kata dhahabu e od ruodhi?\n9. Ka diyude kuom jatichni moro amora, to obiro tho; kendo joma odongʼ biro bedo wasumb ruodha.”\n10. Nowacho niya, “Mano ber, obed mana kaka uwachono. Ngʼato angʼata manoyud kode nobed misumbana, to joma odongʼ nobed thuolo.”\n11. Ngʼato ka ngʼato noyieyo ogunde piny e ngʼe pundegi kendo ogonyo.\n12. Eka ne jarit ochako menyo kochako gi wuowi maduongʼ kendo otieko gi wuowi matin kendo kikombe noyudi ei ogund Benjamin.\n13. Kane gineno mano ne giyiecho lepgi, eka ne giyieyo pundegi kendo gidok dala Josef.\n14. Josef pod ne ni e ot kane Juda kod owetene odonjo, kendo negipodho auma e nyime.\n15. Josef nowachonegi niya, “Ma en angʼo ma usetimoni? Donge ungʼeyo ni ngʼato kaka an nyalo fwenyo gimoro gi yor koro?”\n16. Juda nodwoke niya, “Dwa wach angʼo ne ruodha? Dwa wach angʼo? Ere kaka wanyalo nyiso jatichwa? Nyasaye oseelo richo jatichni. Koro wan wasumbi ruodha; wan wawegi kod ngʼatno moseyud kikombeni kuome.”\n17. To Josef nowacho niya, “Abor gi timo gima kamano! Mana ngʼatno mane oyudi gi kikombena ema biro bet misumbana. Ji modongʼ duto doguru ir wuonu gi kwe.”\n18. Eka Juda nodhi ire kendo owachone niya, “Yaye ruodha, yie mondo jatichni owuo kodi. Kik ikech gi jatichni kata obedo ni tekoni mar loch romre gi mar Farao owuon.\n19. Ruodha nopenjo jotichne ni, ‘Bende un gi wuonu kata owadu?’\n20. Kendo ne wadwoke ni, ‘Wan kod wuonwa to oti, kendo nitie wuowi matin mane onywolo ka oti. Owadgi wuowino ne osetho kendo en e wuod min-gi kende modongʼ, kendo wuon-gi ohere.’\n21. “To ne iwacho ni jotichni ni, ‘Keleuru ka mondo anene an awuon.’\n22. Kendo ne wawachone ruodha ni, ‘Rawerano ok nyal weyo wuon-gi! Ka oweye to wuon-gi biro tho.’\n23. To ne iwachone jotichni ni, ‘Ka ok ubiro gi owadu matin, to ok unuchak une wangʼa kendo.’\n24. Kane wadok ir wuonwa ma jatichni, ne wanyise gima ruodha osewacho.\n25. “Eka wuonwa nowacho ni, ‘Doguru mondo udhi ungʼiew chiemo moko kendo.’\n26. To ne wawachone ni, ‘Ok wanyal dhi. Wanyalo mana dhi ka owadwa matin dhi kodwa. Ok wanyal neno wangʼ ngʼatno makmana ka owadwa matin ni kodwa.’\n27. “Jatichni ma wuonwa nowachonwa ni, ‘Ungʼeyo ni chiega nonywolona yawuowi ariyo.\n28. Achiel ne olal, kendo ne awacho niya, “Adier osekidhe matindo tindo.” Kendo pok achak anene.\n29. Ka ukawo owadgi bende ma gimoro dhi ohinye, to di umi chunya chandruok ma atho ka an gi kuyo to aseti.’\n30. “Koro ka wadok ir wuonwa ma misumbani ka wuowini mangimane omakore kode onge to obiro tho,\n31. kendo dimi jotichni mi wuon-gi chuny lit ma otho ka en gi kuyo to oseti.\n32. Jatichni nosingore ne wuon-gi ni nodwok wuowino kangima. Ne awacho ni, ‘Ne akwongʼora ni ka ok aduogo wuowini iri kangima to anabed jaketho e nyimi ndalo duto mag ngimana!’\n33. “Koro asayi, we jatichni odongʼ ka kaka misumba ruoth kar wuowini kendo iwe wuowini odogi gowetene.\n34. Ere kaka dadog ir wuora ka wuowini ok ni koda? Ooyo! Kik iwe ane chandruok ma dimak wuora.”\n1. Kuom jatend wer. Zaburi mar Daudi. Jehova Nyasaye ema ageno kuome. Koro ere kaka duwachna ni: “Ringi ka winyo nyaka ewi got mari.\n2. Nikech joma timbegi richo osechako ywayo atungegi; gisechano asernigi e tonde mag atungʼ, mondo gichielgo joma jo-adiera e chunygi.\n3. Ka mise iketho, to en angʼo ma joma kare ditim?”\n4. Jehova Nyasaye ni e hekalu mare maler; Jehova Nyasaye ni e kom duongʼ mare manie polo. Orango timbe yawuot ji; wengene nonogi matut.\n5. Jehova Nyasaye nono joma kare, to joma timbegi richo kod joma ohero mahundu, to chunye ochayo.\n6. Obiro chwero mach maliel mager kod salfa kuom joma timbegi richo; yamo maliet ha matwoyo gik moko, biro kudhogi.\n7. Nikech Jehova Nyasaye en Ngʼama Kare, kendo ohero adiera; joma timbegi oriere biro neno wangʼe.\n10. Wuoda, winji kendo yie gima awacho eka higni mag ngimani nobed mangʼeny.\n11. Apuonji e yor rieko kendo anyisi yo makare.\n12. Ka iwuotho, to ok inikier bende ka iringo, to ok inichwanyri.\n13. Mak motegno gima isepuonjori, kik iweye, olalni to irite maber, nikech en e ngimani.\n22. Gisano Yesu nochiko jopuonjrene mondo odonji e yie kendo gitel nyime gingʼad gidhi loka nam komachielo, ka en to ne pod odongʼ chien kogonyo oganda.\n23. Kane osegologi, noidho modhi e bath got malo, mobet kar kende mondo olem. Kane piny chiegni imore, ne en kanyo kende,\n24. to yie to koro nosechopo kama ochwalore koa e dho nam, kendo apaka ne tage koni gi koni, nikech yamo ne kedo kodgi.\n25. To kar sa apar kogwen, Yesu nobiro irgi, kowuotho ewi pi.\n26. Kane jopuonjre onene kowuotho ewi pi, ne gibuok ahinya. Luoro nomakogi matek, kendo ne gibuok kagiwacho niya, “En jachien!”\n27. To Yesu nowachonegi gisano niya, “Beduru gi chir! En mana An. Kik uluor.”\n28. Petro nodwoke mowacho niya, “Ruoth, ka en in adier to nyisa mondo abi iri ka awuotho ewi pi.”\n29. Nowachone niya, “Bi.” Eka Petro nowuok e yie kendo nochako wuotho ewi pi kochomo ir Yesu.\n30. To ka noneno yamo to luoro nomake, kendo kane koro ochako nimo, noywak matek niya, “Ruoth, resa!”\n31. Yesu norieyo bade mana gisano momake. Nowachone niya, “Ne iriwo gi kiawa nangʼo, yaye ngʼama nigi yie matin-ni?”\n32. To kane giseidho yie, yamo nokwe mos.\n33. Omiyo joma ne ni ei yie nolame, kagiwacho niya, “In Wuod Nyasaye adier.”\n34. Kane gisengʼado loka komachielo, negichopo Genesaret.\n35. To ka jogwengʼno nofwenyo ni Yesu obiro, negioro wach e gwenge molworo kanyo duto. Ji nokelone joma ne tuo duto\n36. kendo negisaye mondo oyie joma ne tuogo omulie kata mana riak lawe kende, kendo ji duto mane omule nochango.


ADIM JATI SEWA MANDAL, HINOO, RANCHI RANCHI JHARKHAND INSTITUTE OVERVIEW\nADIM JATI SEWA MANDAL, HINOO, RANCHI\nADIM JATI SEWA MANDAL, HINOO, RANCHI is a Institute. It is classified as Institute and it is NOT registered with Registrar of Companies.\nSHARE YOUR EXPERIENCE RATE ADIM JATI SEWA MANDAL, HINOO, RANCHI\nIS ADIM JATI SEWA MANDAL, HINOO, RANCHI HAVING ANY CERTIFICATION / ACCREDITATION / MEMBER / PARTNER / INCUBATOR ?\nAbout ADIM JATI SEWA MANDAL, HINOO, RANCHI\nInstitute Name ADIM JATI SEWA MANDAL, HINOO, RANCHI\nAddress Adim Jati Sewa Mandal, Hinoo, Ranchi\n- Patna CCIT, Ranchi CIT, Ranchi 12A Friday, 28 May 2004\n2431886 TRUST-060562 JAN JATIYA SHIKSHA SAMITI, HINOO, RANCHI Jan Jatiya Shiksha Samiti, Hinoo, Ranchi\nReport Institute Information Discrepancy : ADIM JATI SEWA MANDAL, HINOO, RANCHI\nIf you still notice any discrepancy in the overview of ADIM JATI SEWA MANDAL, HINOO, RANCHI, please help by reporting it to us.\nPlease Login to view more detailed information about ADIM JATI SEWA MANDAL, HINOO, RANCHIInstitute like Charges/Borrowing Details, Balance Sheets, Profit & Loss, BreakUp Share Capital, Equity Share Capital,Share Capital Raised, Share Transfer, Indebtedness & Debentures, Associate Entities, Open / Closed Cases of Supreme Courts, High Courts, CESTAT & ITAT, RERA, NCLT, BIFR, Consumer Complaints, Share Holding Pattern, Subsidiary Companies, Auditors, Financial Parameters, Composition Board Of Director, Trustees, Business Activity, Debentures Details, Charge Holders, Documents like Annual Returns and Balance Sheet eForms,Certificates, Change in Directors, Charge Documents, Incorporation Documents, Other Attachments, Other eForm Documents.


Kaka Onego Wabed gi Ng’at ma Ogol ei Kanyakla | Hera mar Nyasaye\n“Ritreuru e Hera mar Nyasaye”\nSOM E Acholi Afrikaans Albanian Altai Amharic Arabic Armenian Armenian (Ma Imbo) Assamese Azerbaijani Azerbaijani (Cyrillic) Baoule Bashkir Bassa (Cameroon) Batak (Toba) Bengali Bicol Bislama Bissau Guinean Creole Bolivian Bulgarian Cakchiquel (Central) Cambodian Catalan Cebuano Chavacano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Chuvash Cibemba Cinyanja Croatian Czech Dangme Danish Dhok mar Ranyisi ma Australian Dhok mar Ranyisi ma Brazilian Dhok mar Ranyisi ma Chilean Dhok mar Ranyisi ma Colombian Dhok mar Ranyisi ma Ecuadorian Dhok mar Ranyisi ma Finnish Dhok mar Ranyisi ma Ingresa Dhok mar Ranyisi ma Japanese Dhok mar Ranyisi ma Korean Dhok mar Ranyisi ma Mexican Dhok mar Ranyisi ma Peruvian Dhok mar Ranyisi ma Polish Dhok mar Ranyisi ma Russian Dhok mar Ranyisi ma Spanish Dhok mar Ranyisi ma Venezuelan Dhok mar ranyisi ma Amerka Dhok mar ranyisi ma Argentinian Dholuo Douala Drehu Dutch Efik Estonian Ewe Faroese Fijian Finnish Ga Garifuna Georgian German Greek Greenlandik Guarani Gujarati Guna Haitian Creole Hausa Hebrew Hiligaynon Hindi Hmong (White) Hungarian Iban Ibanag Icelandic Igbo Iloko Indonesian Japanese Jula Kabiye Kachin Kannada Kazakh Kekchi Kikuyu Kiluba Kimbundu Kinyarwanda Kirghiz Kiribati Kirundi Kisi Kisungu Kongo Korean Kosraean Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Laotian Lithuanian Lomwe Low German Luganda Lukhonzo Macedonia Macua Malagasy Malay Malayalam Mam Mambwe-Lungu Mapundugun Marathi Mauritian Creole Mazatec (Huautla) Mbunda Mixe Mizo Myanmar Nahuatl (Central) Nahuatl (Guerrero) Nahuatl (Huasteca) Nahuatl (Nothern Puebla) Ndau Ndebele Ndebele (Zimbabwe) Ndonga Ngabere Ngangela Niuean Norwegian Nyaneka Nyungwe Nzema Oromo Ossetian Otomi Palauan Pangasinan Papiamento (Curacao) Persian Polish Ponapean Portuguese Portuguese (Portugal) Punjabi Quebec (Ancash) Quechua (Ayacucho) Quechua (Bolivia) Quechua (Cuzco) Quiche Rarontongan Romanian Rotuman Runyankore Russian Rutoro Samoan Sango Sena Sepedi Serbian Serbian (Roman) Sesotho (Lesotho) Setswana Seychelles Creole Shona Sinhala Slovak Slovenian Solomon Islands Pidgin Spanish Sranantongo Swahili Swati Swedish Tahitian Tajiki Tamil Tankarana Tarascan Tatar Tetun Dili Thai Tigrinya Tiv Tlapanec Tojalabal Totonac Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uzbek Venda Vezo Wallisian Wayuunaiki Welsh Wolaita Xhosa Yoruba Zande Zapotec (Isthmus) Zapotec (Lachiguiri) Zulu\nKaka Onego Wabed gi Ng’at ma Ogol ei Kanyakla\nWawinjo malit ahinya ka ogol ng’at ma wat kata ma osiepwa ei kanyakla nikech otimo richo to otamore lokore. Gima wabiro timo kaluwore gi chik ma Muma chiwo kuom wachni biro nyiso okang’ ma waherogo Nyasaye kod kaka wariwo lwedo gadier chenro mare. * Par ane penjo moko kuom wachni.\nEre kaka onego wabed gi ng’at mogol ei kanyakla? Muma wacho kama: “Kik uwuothi kod ng’at miluongo ni owadu ka en ng’at ma terore, kata jagombo, kata ng’a ma lamo nyiseche manono, kata jayenyo, kata jamer, kata jamecho; kik uchiem ngang’ kod ng’at ma kama.” (1 Jo Korintho 5:11) Kuom ng’ato ang’ata ma ‘ok sik e puonj Kristo,’ wasomo kama: “Kik urwake e odu, kata kik umose; nikech ng’a ma mose lalore gi tichne maricho.” (2 Johana 9-11) Ok wariwre e weche mag lamo kod joma ogol ei kanyakla kata ok wariwre kodgi e weche mag mor. Ohinga mar Jarito ma Septemba 15, 1981 (Ingresa), ite mar 25, nowacho kama: “Moso amosa ng’ato ni ‘Misawa’ nyalo bedo okang’ mokwongo mar chako mbaka kata osiep. Be wadwaro kawo okang’ mokwongono gi ng’at ma ogol ei kanyakla?”\nBe ochuno ni kik wariwre kodgi chuth? Ee, kendo gik momiyo thoth. Mokwongo, omulo wach riwo Nyasaye lwedo kaachiel gi Wachne. Wawinjo chik Jehova ok mana e seche ma timo kamano yotnwa, to bende sama timo mano nenore ni tek. Hero Nyasaye ema miyo warito chikne duto, ka wang’eyo ni en ja adier kendo jahera kendo ni chikene konyowa ahinya. (Isaiah 48:17; 1 Johana 5:3) Mar ariyo, weyo riwruok gi joricho ma ok lokre ritowa kaachiel kod kanyakla duto mondo kik waketh winjruokwa gi Nyasaye kod timbewa, kendo rito nying maber mar kanyakla. (1 Jo Korintho 5:6, 7) Mar adek, chung’wa motegno kuom rito puonj mag Muma nyalo bende konyo ng’at mogol ei kanyaklano. Kuom riwo lwedo bura ma jodongo ong’ado, wanyalo mulo chuny jaketho ma ok oserwako kony ma jodongo temo miye kata sechego. Wito osiep maber gi jogo mohero nyalo konye mondo ‘parone oduogi,’ one rach mar gima notimo, kendo okaw okang’ mag duogo ir Jehova.—Luka 15:17.\nTo nade ka achiel kuom wedeni ema ogol ei kanyakla? E kinde machalo kamano, tudruok machiegni ahinya kaka joot nyalo bedo tem mar riwo chike Jehova lwedo. Ere kaka onego wabed gi ng’ama wat ma ogol ei kanyakla? Ok wanyal wuoyo kae kuom gigo duto manyalo timore, kata kamano, wane ane weche ariyo madongo kuomgi.\nSeche moko, ng’at mogol ei kanyaklano nyalo bedo ni pod odak e ot achiel gi joodgi kaka achiel kuom joodno. Bedo ni ogole ei kanyakla ok keth wat gi joodgi, weche ma pile mag joot nyalo mana dhi nyime. Kata kamano, kuom timne, jalo oseyiero ng’ado tudruokne gi joodgi ma Jokristo kuom wach lamo Nyasaye. Omiyo joot mamoko ok nyal riwore kode e weche mag lamo Nyasaye. Kuom ranyisi, ka jalo mogol ei kanyakla nitie seche ma itimo puonjruok mar Muma kaka joot, en ok obi riwore kodgi e puonjruokno. Kata kamano, kapo ni jal mogol ei kanyaklano en nyathi ma pod tin, jonyuolne pod nigi ting’ mar puonje kendo rieye. Kuom mano, jonyuol ma johera nyalo timo chenro mondo gipuonjre Muma gi nyathino. *—Ngeche 6:20-22; 29:17.\nE weche mamoko, ng’at ma wat mogol okono nyalo bedo ni odak kamachielo mopogore gi joodgi. Kata obedo ni wach moro mochuno nyalo miyo joot orom kode kadichiel, mano onego otimre mana e kinde manok. Joot ma Jokristo mariwo Jehova lwedo ok onego tem dwaro bedo gi weche manyalo miyo gitudre gi watgi ma ogol ei kanyakla ma ok odak kodgi e ot achiel. Kar timo mano, nikech giriwo Jehova kaachiel gi riwruok mar ogandane lwedo, gimako motegno chenro mochiw e Ndiko mar golo ei kanyakla joma otimo richo. Gitimo kamano nikech gidwaro konyo ng’at mokethono mondo oyud ber kuom kum momiye. *—Jo Hibrania 12:11.\n^ par. 1 Puonj mag Muma kuom wachni tiyo bende kuom ng’at ma oweyo kanyakla kende owuon.\n^ par. 2 Mondo iyud weche momedore kuom wach nyithindo matindo mogol ei kanyakla to pod odak gi jonyuolgi e ot achiel, ne Ohinga mar Jarito ma Oktoba 1, 2001 (Swahili), ite mag 16-17, kod Novemba 15, 1988 (Ingresa), ite mar 20.\n^ par. 3 Mondo iyud weche momedore kuom kaka onego itim ne wede mogol ei kanyakla, ne puonj mowuok e Ndiko mayudore e Ohinga mar Jarito ma April 15, 1988 (Ingresa), ite mag 26-31, kod ma Septemba 15, 1981 (Ingresa), ite mag 26-31.\nSULA 1 Tiend “Hero Nyasaye”\nSULA MAR 2 Ere Kaka Inyalo Siko Ka In Gi Chuny Maler?\nSULA MAR 3 Heruru Joma Nyasaye Ohero\nSULA MAR 4 Ang’o Momiyo Onego Wanyis Luor Ni Jogo ma Omi Loch?\nSULA MAR 5 Kaka Wanyalo Bedo Mopogore gi Piny\nSULA MAR 6 Kaka Wanyalo Yiero Yore mag Mor Mowinjore\nSULA MAR 7 Be Ikawo Ngima ka Gima Duong’ Kaka Nyasaye Kawe?\nSULA MAR 8 Nyasaye Ohero Joma Ler\nCHAPTER 9 “Weuru Terruok”\nSULA MAR 10 Kend En Mich Moa Kuom Nyasaye ma Jahera\nSULA MAR 11 ‘Kend Mondo Omi Duong’’\nSULA MAR 12 Wach Weche ‘Mabeyo Kendo ma Gedo’\nSULA MAR 13 Nyasi Ma Ok Mor Nyasaye\nSULA MAR 14 Bed Makare e Weche Duto\nSULA MAR 15 Bed Mamor Kuom Tiyo Matek\nSULA MAR 16 Tamuru Jachien kod Wuondne Mariek\nSULA MAR 17 “Geroreuru Kuom Yieu Maler Moloyo”\nAPENDIKS Kaka Onego Wabed gi Ng’at ma Ogol ei Kanyakla\nAPENDIKS Umo Wich Dwarore Kinde Mage, Kendo Nikech Ang’o?\nAPENDIKS Goyo Salut Ne Bendera, Goyo Ombulu, kod Tije Chiwruok mag Oganda\nAPENDIKS Gik Mawuok Kuom Ng’injo Maloso Remo kod Yore mag Yeng’o\nAPENDIKS Lo Tim mar Tugo Duong’ni e Tieko Gombo mar Nindruok\nAPENDIKS Kaka Muma Neno Wach Ketho Kend Chuth kod Pogo Dak\nAPENDIKS Tieko Ywaruok Mabedoe e Weche Ohala\nText Yore mag golo buge mag digital “Ritreuru e Hera mar Nyasaye”\nPenjo Moa Kuom Josombwa—Agost 2013


Wer 49—Miyo Chuny Jehova Mor | Wend Jokristo\nSOM E Abkhaz Acholi Afrikaans Akha Albanian Altai Amharic Arabic Armenian Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Biak Bicol Bislama Bolivian Bulgarian Cambodian Catalan Cebuano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Croatian Damara Dangme Danish Dayak Ngaju Dhok mar Ranyisi ma Brazilian Dhok mar Ranyisi ma Faransa Dhok mar Ranyisi ma Italian Dhok mar Ranyisi ma Jerman Dhok mar Ranyisi ma Russian Dhok mar ranyisi ma Amerka Dholuo Douala Drehu Dutch Edo Efik Esan Estonian Ewe Faransa Faroese Fijian Finnish Fon Fulfulde (Cameroon) Ga Georgian German Ghomálá’ Gitonga Gokana Greek Guarani Gun Haitian Creole Hausa Herero Hiligaynon Hindi Hiri Motu Hmong (White) Hungarian Iban Ibanda Icelandic Igbo Iloko Indian Sign Language Indonesian Isoko Italian Jamaican Creole Japanese Javanese Kabiye Kabuverdianu Kachin Karen (S'gaw) Kazakh Kazakh (Arabic) Khana Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kisungu Kongo Korean Kosraean Krio Kurdish Kurmanji (Caucasus) Kwangali Kwanyama Lahu Laotian Latvian Lingala Lithuanian Lomwe Lovari Luganda Lukhonzo Lunda Luvale Macedonia Macua Malagasy Malay Malayalam Maltese Mam Mambwe-Lungu Mapundugun Marshallese Mauritian Creole Maya Mazatec (Huautla) Medumba Mingrelian Mixe Mixtec (Guerrero) Mizo Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Nothern Puebla) Ndau Ndebele Ndebele (Zimbabwe) Nepali Ngabere Ngangela Ngiemboon Nias Nigerian Pidgin Norwegian Nsenga Nyaneka Nyungwe Nzema Oromo Ossetian Otetela Palauan Pangasinan Papiamento (Curacao) Persian Pidgin (Cameroon) Pidgin (West Africa) Polish Ponapean Portuguese Portuguese (Portugal) Quebec (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Tena) Rarontongan Romanian Romany (Germany) Romany (Macedonia) Romany (Macedonia) Cyrillic Ronga Runyankore Russian Samoan Sangir Sango Saramaccan Sena Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Shuar Sidama Silozi Sinhala Slovenian Solomon Islands Pidgin Spanish Sranantongo Sunda Swahili Swedish Tagalog Tahitian Tarascan Tatar Telugu Tetun Dili Thai Tigrinya Tiv Tlapanec Tojalabal Tok Pisin Totonac Tshiluba Tshwa Tsonga Turkish Tuvaluan Twi Tzotzil Ukrainian Umbundu Urdu Urhobo Uruund Uzbek Valencian Venda Vietnamese Wallisian Waray-Waray Welsh Wolaita Xhosa Yapese Yemba Yoruba Zapotec (Isthmus) Zulu\nMiyo Chuny Jehova Mor\n1. Nyasaye wan wasingore,\nWati tiji gi riekoni.\nSama watimo dwaroni,\nWamiyo chunyi bet mamor.\n2. Jatich mogen kendo mariek,\nOlando nyingi, opaki.\nWanyalo timo dwaroni,\nNikech opuonjowa kare.\n3. Wakwayo rohoni maler,\nWadhi nyime ka walami.\nWamiyi mor ndalo duto,\nWabed gi nyak ka wapaki.\n(Ne bende Mat. 24:45-47; Luka 11:13; 22:42.)\nMiyo Chuny Jehova Mor (Wer 49)


Kik wawuondre kendwa wawegi, ka wasiko mana ka wakwinyore kendo wagombo gige jowadwa.\n To kapo ni upando nyiego mopongʼ gi mirima, gi gombo maricho mag chopo ichlit ma un-go e chunyu, to kik usungru kuom dwarou marichogo kukwedo adiera. Rieko machal kamano ok oa e polo, to en mar piny kendo ok okony chuny dhano, en rieko jachien. Nikech kama nyiego gi piem nitie e kama koko gi timbe maricho duto nitie.\n Emomiyo weuru timbe maricho duto kod wuondruok duto, kod dondruok, gi nyiego kod kuoth e yo moro amora. Mana kaka nyithindo mayom, beduru gi siso gi chak mayom mar chuny mondo kumadhe to omi udongi e yor warruok,\n to ngʼeuru ni ngʼat ma kamano wuondore kende owuon bende onge gima ongʼeyo. Ngʼat ma kamano kasore gi mino wach kendo gigoyo mbaka manono makelo nyiego, gi dhawo, gi kuoth, kod chich maricho; kod miero ma ok rum e kind joma pachgi osekethore kendo ma adiera oselalnigi. Giparo ni lamo Nyasaye en yor yudo mwandu.\n Timbe mag ringruok nenore ratiro, gin kaka: chode, timbe mochido, anjawo, lamo nyiseche manono, jwok, sigu, dhawo, nyiego, mirima, ichlit, miero; pogruok e kanyakla, kod gombo; mer, dwanyruok, gi timbe mamoko mobam machal gi mago. To asiemou kaka nasiemou kinde motelo, ni joma timo timbe ma kamagi ok noyud gweth mar pinyruoth Nyasaye. To gik ma Roho nyago gin hera, mor, kwe, horuok, ngʼwono, ber, bedo ja-adiera, dimbruok kod ritruok. Onge chik moro amora makwedo gik ma kamago. Jo-Kristo Yesu madier duto oseguro e msalaba kit dhano machon gi gombone duto kod dwarone. Nikech wadak kuom Roho, wasikuru mana ka wawuotho kuom Roho. Kik wawuondre kendwa wawegi, ka wasiko mana ka wakwinyore kendo wagombo gige jowadwa.\n To kapo ni upando nyiego mopongʼ gi mirima, gi gombo maricho mag chopo ichlit ma un-go e chunyu, to kik usungru kuom dwarou marichogo kukwedo adiera. Rieko machal kamano ok oa e polo, to en mar piny kendo ok okony chuny dhano, en rieko jachien.\nChuny man-gi kwe kelo ngima ni ringruok, to nyiego towo choke.\nIch wangʼ nego ngʼama ofuwo, kendo nyiego tieko ngʼama omingʼ.\nKik nyiego maki gi ja-mahundu, kata wuotho e yore moro amora.\nKik nyiego maki gi joricho bende kik iyie chunyi gomb bedo e chokruok margi;\n Ich wangʼ nego ngʼama ofuwo, kendo nyiego tieko ngʼama omingʼ. An awuon aseneno ngʼama ofuwo ka odak e ngima maber, to apoya nono opo ka ode okwongʼ.\nMirima kwiny to gero pek moloyo, to en ngʼa manyalo chomore gi nyiego?\nTo ka jo-Yahudi noneno ogandano, nyiego nomakogi mi gichako wuoyo marach kuom gik mane Paulo wacho.\n“Nikech kwerewago ne nyiego omako gi Josef, ne giuse kaka misumba ne jo-Misri. To nikech Nyasaye ne ni kode,\nNimar nongʼeyo ni ich lit ema nomiyo jodolo madongo noketo Yesu e lwete.\nTo jo-Yahudi mamoko ne nyiego omako; omiyo negidhi gichoko acheje moko mane bayo e chiro kanyo, eka negichoko oganda maduongʼ mar joma achejego, kendo negichako lweny e dalano. Ne gimwomore e od Jason, ka gimanyo Paulo gi Sila, mondo gigolgi oko ni oganda.\nKoso uparo ni muma wacho kayiem ni chuny Nyasaye moketo mondo odag eiwa nigi nyiego mager.\nYaye Jehova Nyasaye, isetingʼo badi malo, to ok gine. We mondo gine geno ma in-go, kuom jogi mi giyud wichkuot, kendo mad mach mokan ne wasiki wangʼ-gi duto.\nkuom mano, mana kaka antie, an Jehova Nyasaye Manyalo Gik Moko Duto awacho kama: In bende abiro chwadi kaluwore gi mirimbi kod nyiego mane itimo gi joga kane ichayogi gi achaya maduongʼ, kendo kum ma abiro kumigo biro miyo gingʼeya.\nTo magi duto ok miya mor kapod aneno ja-Yahudi ma Modekai kobet e dhoranga ruoth.”\n nyaka ne adonjo kama ler mar lemo mar Nyasaye; eka nawinjo kaka gikogi nobedi. Chutho iketogi kama poth-poth, kendo idwokogi piny mi gikethre. Mano kaka itiekogi apoya nono, mi masiche malich lal kodgi nono! Gilal nono ka lek ma ngʼato oleko gokinyi, omiyo e kinde ma ia malo, yaye Ruoth Nyasaye, to ok ibi dewogi mana ka kido maonge.\nNegibiro kaka oganda achiel mochokore mondo giked gi Musa kod Harun kendo negiwachonegi niya, “Usetimo mokalo tongʼ! Oganda duto ler, ngʼato ka ngʼato kuomgi, kendo Jehova Nyasaye ni kodgi. En angʼo momiyo koro uketoru malo moloyo oganda mar Jehova Nyasaye?”


Bible in one year - Luo Bible 2020 - April 5\nRapar mar Chik 33:1-29\n1. Magi e gweth mane Musa ngʼat Nyasaye owacho ne jo-Israel kapok otho.\n2. Nowachonegi niya, “Jehova Nyasaye nobiro koa Sinai mochopo irgi koa Seir, mi ofwenyore koa e got Paran. Nobiro gi oganda maler kowuok yo milambo e kor gode mage.\n3. En adier ni in ema ihero ji, jomaler duto ginie lweti. Giduto gikulore e nyimi kendo kuomi ema gikawe chike,\n4. ma gin chike mane Musa omiyowa, mondo obed mwandu mag joka Jakobo.\n5. En ema ne ruoth mar Jeshurun, ka jotend oganda ne ochokore, kaachiel gi dhout Israel.”\n6. “Jo-Reuben mondo obed mangima kendo kik githo, to bende kik gibed manok.”\n7. Kuom jo-Juda, Musa nowuoyoe kama: “Yaye Jehova Nyasaye, winj ywak jo-Juda; yie mondo iduog-gi ir jogi. Bednegi tekregi ma gisirorego kendo ikonygi kuom wasikgi!”\n8. Kuom jo-Lawi, Musa nowuoyoe kama: “Nimiyo nyikwa Lawi ombulu miluongo ni Thumim gi Urim mondo gingʼego dwaroni nikech gin joma tiyoni gadiera. Ne imiyogi tembe kama iluongo ni Masa kendo sokni mag Meriba mi inwangʼo ni gin jo-adiera.\n9. Nowachone wuon kod min ni, ‘Aonge gi geno kodgi.’ Ne ok oyie gi jowetegi kata yie kod nyithinde owuon, to ne orito wecheni kendo rito singruokni.\n10. Negipuonjo joka Jakobo chikeni kendo jo-Israel bende negipuonjo wecheni. Ne giwangʼo ubani mangʼwe ngʼar kendo negitimoni misengini miwangʼo pep ewi kendo mar misango.\n11. Yaye Jehova Nyasaye, gwedh riekogi duto kendo ibed mamor gi tij lwetegi. Tiek joma wasikgi ma monjogi; kendo tiekgi chuth ma ok ginichak gibed gi teko.”\n12. Kuom jo-Benjamin, Musa nowuoyoe kama: “Weuru joma oluoro Jehova Nyasaye obed gi kwe, nimar oritogi kinde duto, bende ngʼatno ma Jehova Nyasaye ohero yudo yweyo kuome.”\n13. Kuom joka Josef, Musa nowuoyo kama, Mad Jehova Nyasaye gwedh tich lwetgi kamiyogo koth koa e polo malo, kaachiel gi pi manie bwo lowo,\n14. gi olembe mabeyo duto ma chiengʼ nyalo miyo dongo kaachiel gi gik mabeyo duto mapichni;\n15. kod mich mabeyo mawuok e gode machon, kod kuonde ma omew mag gode manyaka chiengʼ;\n16. kod mich mabeyo duto mag piny to gi gik moko duto manie iye gi ngʼwono mar ngʼat modak e bungu maliel. Gwethgi duto obedi ewi joka Josef, ngʼat mane oyier kuom owetene.\n17. Joka Josef nochal gi rwath makayo, tungene nochal mana ka tung jowi manie thim, ma obiro chuowogo ogendini moriembgi nyaka tunge piny duto. Tungego gin ji alufu apar mag Efraim kod ji alufu apar mag jo-Manase.\n18. Kuom jo-Zebulun, Musa nowuoyoe kama: “Un jo-Zubulun, beduru mamor e seche muwuok kudhi oko, to un bende jo-Isakar beduru ei hembeu.\n19. Gibiro luongo ji e gode kendo kanyo ema negi timie misengini makare; ginitim nyasi gi mwandu mabeyo miyudo e dho nam kod gik mabeyo mopondo e kwoyo.”\n20. Kuom joka Gad, Musa nowuoyo kama: “Ogwedh ngʼat mayaro tongʼ Gad! Gad odak kanyo ka sibuor, koyiecho bat kata wi gima omako.\n21. Negiyiero bath koma ber moloyo mondo obed margi, nikech gin ema nopognegi migap jatelo. Negibiro ir jatend ji, mi gingʼado bura makare mar Jehova Nyasaye, kendo kumo jo-Israel.”\n22. Kuom joka Dan, Musa nowuoyoe kama: “Dan to en nyathi sibuor mawuok Bashan.”\n23. Kuom joka Naftali, Musa nowuoyoe kama: “Dhood Naftali oum gi ngʼwono mangʼeny mar Jehova Nyasaye kendo otingʼo gweth mare, ginikaw piny mantie yo milambo mar nam.”\n24. Kuom joka Asher, Musa nowuoyoe kama: Wuowi mogwedhi e kind yawuowi en Asher, we oyud pak e kind owetene, kendo olwok tiendene gi mo.\n25. Nyororo mar rangeyeni nobed mag chuma kod nyinyo kendo tekoni nomedre ndalo duto mag ngimani.\n26. “Onge ngʼama romo gi Nyasach Jeshurun, mawuotho e kor polo e duongʼne, mondo okonyi.\n27. Nyasaye manyaka chiengʼ e kar konyruoku kendo tekone osiko manyaka chiengʼ. Obiro riembo wasiku duto ka uneno kowacho ni, ‘Tiekgiuru!’\n28. Kuom mano Israel nodag kende gi kwe; bende nyithind Jakobo norit maber, e piny ma cham nitie kod divai manyien, kama thoo moa e polo lwarie gokinyi.\n29. Yaye jo-Israel, un joma ogwedhi! En ngʼatno machal kodu, oganda mores gi Jehova Nyasaye? En e okumbani kendo jaresni kendo en e liganglau mar duongʼ. Wasiku nobed gi luoro e nyimu, kendo unumuk kuondegi motegno mag pondo.”\nRapar mar Chik 34:1-12\n1. Eka Musa ne oidho got Nebo koa e pap mar Moab nyaka ewi Pisga ka ongʼado Jeriko. Kanyo ema Jehova Nyasaye nonyise piny Kanaan duto, chakre Gilead nyaka Dan,\n2. piny Naftali kod piny Efraim gi Manase, piny Juda duto nyaka chopi e Nam Mediterania man yo podho chiengʼ;\n3. piny mar Negev kod paw Holo mar Jeriko miluongo ni Dala Maduongʼ mar Othidhe nyaka Zoar.\n4. Eka Jehova Nyasaye nowachone niya, “Ma e piny mane asingora ka akwongʼora ne Ibrahim, Isaka kod Jakobo kane awachonegi ni, ‘Pinyni anami nyikwau.’ Aseyie mondo ine pinyni gi wangʼi, to kata kamano ok iningʼad loka midonjie.”\n5. Kendo Musa jatich Jehova Nyasaye notho Moab mana kaka Jehova Nyasaye nowacho.\n6. Ne oike Moab, e holo mochomore gi Beth Peor, to nyaka chil kawuono onge ngʼama ongʼeyo kama liende nitie.\n7. Musa ne ja-higni mia achiel kod piero ariyo kane otho, to kata kamano wengene ne ok ojony kata tekone bende ok orumo.\n8. Jo-Israel ne oywago Musa e pap man Moab kuom ndalo piero adek nyaka ndalo mag kuyo kod ywak orumo.\n9. Koro Joshua wuod Nun ne opongʼ gi roho mar rieko nimar Musa ne oseketo lwetene kuome. Omiyo jo-Israel nochiko itgi kowuoyonegi kendo negitimo gik mane Jehova Nyasaye ochiko Musa.\n10. Koa kanyo pok janabi moro owuok e Israel maromo gi Musa ngʼat mane Jehova Nyasaye ongʼeyo wangʼ gi wangʼ.\n11. En ngʼat mane otimo honni kod ranyisi mane Jehova Nyasaye oore mondo otim e piny Misri ne Farao kendo ne jodonge koda ka piny duto.\n12. Nimar onge ngʼat ma osenyiso tekone maduongʼ kata timo timbe makare mane Musa otimo ka jo-Israel duto neno.\n13. Bed mamor, yaye Jehova Nyasaye, mondo iresa. Bi piyo, yaye Jehova Nyasaye, mondo ikonya.\n14. Mad ji duto madwaro ketho ngimana wigi kuodi kendo pachgi olal; mad ji duto ma chunygi gombona tho oriemb kadok gi wich okuot.\n15. Mad joma nyiera niya, “Haa! Haa!” Ngʼengʼ ka gineno wichkuot.\n16. To mad ji duto madwari bed moil kendo mamor kuomi; mad joma ohero warruok mari osik kawacho niya, “Jehova Nyasaye mondo oyud duongʼ!”\n17. Anto adhier kendo achando, mad Ruoth Nyasaye parae. In e jakonyna kendo jawarna; in e Nyasacha, kik ideki.\n13. Ngʼat ma jaro puonj biro yudo pokne, to ngʼat moluoro chik imiyo pok maber.\n14. Puonj mar ngʼat mariek en soko mar ngima ma reso ngʼato e obadho mag tho.\n1. Bangʼ mano, Yesu nowuotho kodhi e dala ka dala kod gwengʼ ka gwengʼ ka olando Injili mar pinyruoth Nyasaye. Jopuonjrene apar gariyo ne ni kode,\n2. kaachiel gi mon moko mane osegol kuomgi jochiende kendo ochang tuochegi kaka Maria (mane iluongo ni Magdala) mane jochiende abiriyo osewuok kuome;\n3. Joana chi Chuza, mane jatelo e od Herode gi Susana kod mon mamoko mathoth. Mon-gi nekonyogi ka gichiwonegi gigegi giwegi.\n4. Kane oyudo oganda maduongʼ chokore kendo ji ne biro ir Yesu moa e dala ka dala nogoyonegi ngero niya,\n5. “Japur moro nodhi chwoyo kodhi. Kane oyudo ochwoyo kodhi, moko nolwar e yo mi nonyon-gi kendo winy mafuyo e kor polo nochamogi duto.\n6. Moko nolwar ewi lwanda mine gitwi kendo ne gitwo nikech ne gionge kod ngʼich.\n7. Kodhi moko nolwar e kind kudho, to ka kudhogo nodongo kod cham to ne githungʼo chamgo.\n8. Bende kothe moko nolwar e lowo maber. Ne gitwi kendo neginyago cham, nyadi mia moloyo kaka nochwoyo.” Kane owacho ma, nogoyo koko niya, “Ngʼat man-gi ite mar winjo wach mondo owinji.”\n9. Jopuonjre nopenje tiend ngerono.\n10. Nowacho niya, “Un osemiu rieko mar ngʼeyo gik mopondo mag pinyruoth Nyasaye, to ji mamoko awuoyonegi gi ngero, mondo omi, “ ‘kata ka obedo ni gingʼicho, to ok ginine gimoro; kendo gibiro siko ka giwinjo weche miwacho, to wach ok nodonjnegi.’\n11. “Ma e gima ngeroni nyiso: Kodhi en wach Nyasaye.\n12. Molwar e dir yo gin jogo mawinjo, to jachien biro kendo golo wach ei chunygi, mondo kik giyie ma wargi.\n13. Molwar e lwanda gin jogo ma rwako wach gi mor ka giwinje, to gionge gi tiendegi. Giyie kuom kinde moromo, to e kinde mag tem gipodho giaa.\n14. Kodhi molwar e dier kudho ochungo kar jogo mawinjo, to ka gidhiyo e yoregi, to parruok mar ngima, mwandu kod mor mar piny thungʼogi, ma ok gidong motegno.\n15. To kodhi manie lowo maber, ochungo kar jogo man-gi chuny malongʼo kendo maber, mawinjo wach, gikane, kendo gibedo modhil ma ginyag cham.\n16. “Onge ngʼato mamoko taya kendo umo gi atonga kata kete e bwo kitanda. Kar timo kamano, to okete ewi rachungi taya, mondo jogo madonjo one ler.\n17. Nimar onge gimoro mopandi ma ok nofweny, to bende onge gima lingʼ-lingʼ ma ok nongʼere kata noket e lela.\n18. Emomiyo paruru ahinya maber kaka uwinjo. Ngʼat man-go nomedne mi nobed gi gik mogundho; to ngʼat ma ongego kata mano moparo ni en-go nomaye.”\n19. Koro min Yesu gi owetene nobiro mondo ginene, to ne ok ginyal sudo machiegni kode nikech oganda.\n20. Ngʼat moro nowachone Yesu niya, “Minu gi oweteni ochungʼ oko, gidwaro neni.”\n21. Nodwoko niya, “Minwa kod owetena gin jogo mawinjo wach Nyasaye kendo timo.”\n22. Chiengʼ moro Yesu nowacho ne jopuonjrene niya, “Wadhiuru loka nam komachielo.” Omiyo negidonjo ei yie kendo giwuok gidhi.\n23. Kane gikwangʼ, nindo notere. Eka ahiti mangʼongo notugore e nam, koro yieno ne opongʼ gi pi kendo ne gin e chandruok maduongʼ.\n24. Jopuonjre nodhi ire mochiewe, kagiwachone niya, “Ruoth, Ruoth, wabiro nimo!” Nochungo oa malo kendo nokwero yamo gi apaka mager mi ahiti nopie kendo gik moko duto nokwe.\n25. Nopenjo jopuonjrene niya, “Ere yie ma un-go?” Luoro nomakogi kendo negiwuoro mine gipenjore giwegi niya, “Ma en ngʼa? Ochiko nyaka yembe kod pi, mi giwinje.”


Nyasaye Obaro Pinyruodh Israel | Puonjo Nyithindo Muma\nSULA MAR 45\nKinde duto ma Solomon nomakore gi Jehova, Jo-Israel nodak gi kue. Kata kamano, Solomon nokendo mon mang’eny ma ne a e pinje mamoko, kendo mon-go ne lamo sanamu. Mosmos, Solomon bende ne ochako lamo sanamugo. Jehova iye ne owang’. Omiyo, nonyiso Solomon kama: ‘Abiro golo pinyruodh Israel oa e odi, kendo abiro bare nyadiriyo. Achiel kuom jotichni e ma biro bedo gi loch e wi dhoudi mang’eny mag Israel, to ng’at ma a e odi biro locho mana e wi dhoudi matin.’\nBang’e, Jehova notiyo gi yo machielo e nyiso ni gima nowacho ne Solomon-no ne dhi timore. Achiel kuom jotij Solomon miluongo ni Jeroboam norado gi janabi Ahija e wang’ yo. Ahija nokawo kandhone owuon mi oyieche mopoge nyadi 12, kae to nonyiso Jeroboam kama: ‘Kaw apargi nikech in e mibiro bedo ruoth e wi dhoudi apar mag Israel. Jehova biro golo pinyruodh Israel oa e od Solomon, kendo obiro bare nyadiriyo.’ Ka ne Ruoth Solomon owinjo wachno, nochano mar nego Jeroboam. Kuom mano, Jeroboam ne oringo modhi e piny Misri. Bang’e, Solomon ne otho kendo wuode ma nyinge Rehoboam nobedo ruoth. Jeroboam ne oneno ni koro ne onyalo dok dala.\nJodong Israel nonyiso Rehoboam niya: ‘Kitimo ne ji maber, gibiro riwo lochni lwedo.’ Kata kamano, mbese Rehoboam to nonyise niya: ‘Rid ne ji ngima! Chun-gi giti matek moloyo!’ Rehoboam noluwo paro ma mbesene ne omiye. Rehoboam ne osando ji, kendo mano nomiyo dhoudi apar mag Israel ong’anyone. Ne giketo Jeroboam mondo obed ruoth e wi dhoudi apar mag Israel ma bang’e ne ong’ere kaka pinyruodh Israel. Dhoudi mamoko ariyo ne ong’ere kaka pinyruodh Juda. Joma ne ni e bwo loch mar Juda ne omakore gi ruodhgi ma Rehoboam. Dhoudi 12 mag Israel koro ne obarore.\nJerusalem ne ni e bwo loch mar Rehoboam, to Jeroboam ne ok dwar ni ji odhi olam Jehova kuno. Be ing’eyo gimomiyo ne ok odwar ni ji odhi kuno? En nikech ne oluor ni ji ne nyalo riwo Rehoboam lwedo. Omiyo, noloso nyiroye ariyo mag dhahabu, monyiso ji niya: ‘Jerusalem ochwalore ahinya. Unyalo lemo alema kae.’ Ji ne ochako lamo nyiroyego mi wigi ne owil gi Jehova.\n“Kik utueru e jok achiel gi joma ok ni e yie. Nikech en lalruok mane ma nitie e kind tim makare kod ketho chik? . . . Bende, en ang’o ma riwo ng’at manie yie kod ng’at ma ok ni e yie?”—2 Jo-Korintho 6:14, 15\nPenjo: Ang’o momiyo pinyruodh Israel ne obarore? Ruoth Rehoboam gi Ruoth Jeroboam ne otimo gik mage maricho?\n1 Ruodhi 11:1-13, 26-43; 12:1-33